LIVE BLOG: Ukrajinske trupe stigle do ruske granice • RTK\nLIVE BLOG: Ukrajinske trupe stigle do ruske granice\nRTK2, Nova S, Rojters, N1, BBC, CNN, RSE\nOsamdest drugi dan rata u Ukrajini. Ruske snage se povlače sa severa nakon kontraofanzive Ukrajine, ali pojačavaju napade na istoku, kažu ukrajinski zvaničnici. Šef NATO-a Jens Stoltenberg kaže da je ruska ofanziva u Donbasu zastala. Ukrajinske trupe, koje brane Harkov, stigle su do granice sa Rusijom, naveo je regionalni guverner Oleh Sinegubov na Telegramu. Švedska premijerka Magdalena Anderson rekla je da će u parlamentu pokušati da obezbedi podršku za prijavu za članstvo u NATO-u. Rusija upozorava da bi proširenje NATO-a bila greška. Jedna od najvećih vojnih vežbi NATO na Baltiku trebalo bi da počne u Estoniji i Letoniji.\n23:15 - Rojters: Ukrajinski vojnici iz Azovstala odvedeni u grad koji kontroliše Rusija\nKako javlja Rojters, pozivajući se na izveštaje svedoka, ukrajinski vojnici iz čeličane Azovstal u Mariupolju stigli su u grad Novoazovsk u Donjecku, koji kontroliše Rusija.\nInače, Rusija je ranije danas kazala da će ranjene ukrajinske vojnike preko humanitarnih koridora evakuisati u medicinsku ustanovu u gradu koji se nalazi oko 45 km istočno od Mariupolja.\n22:35 - Rusija: Ulazak Švedske u NATO naneće značajnu štetu bezbednosti Evrope\nRusko Ministarstvo spoljnih poslova ocenilo je da će ulazak Švedske u NATO naneti značajnu štetu bezbednosti Severne Evrope i evropskog kontinenta u celini, i upozorilo da će Rusija biti prinuđena da preduzme uzvratne korake.\n20:58 - Poginulo 10 civila u napadu na Severodonjeck\nNajmanje deset ljudi poginulo je u ruskim udarima na grad Severodonjeck na istoku Ukrajine koji je takoreći opkoljen ruskim trupama, rekao je guverner tog regiona.\n"Najmanje 10 ljudi je poginulo. Sada je jako teško proveriti situaciju na terenu zbog novih granatiranja", rekao je Sergij Gajdaj na Telegramu i pozvao meštane koji nisu pobegli iz grada da ostanu u skloništima.\nSeverodonjeck, jedan od nekoliko važnijih gradova u Donbasu koji su i dalje pod ukrajinskom kontrolom, kao i Lisičank, nalaze se oko 80 kilometara istočno od Kramtorska koji je postao administrativni centar ukrajinskog dela Donbasa od kada su separatisti zauzeli izstočni deo tog velikog basena 2014. godine.\n19:56 - Počela velika NATO vežba u Baltiku\nJedna od najvećih vežbi u Baltiku u istoriji NATO počela je u Estoniji. Vežba "Jež" uključuje 10 zemalja. uključujući Švedsku i Finsku, za koje se očekuje da će narednih dana formalno podneti zahtev da se pridruže alijansi.\nVežba u Estoniji, koja će trajati do 3. juna, ugovorena je pre invazije Rusije na Ukrajinu.\n19:29 - Lukašenko: Moramo da ojačamo vojni savez, Rusija ne može sama protiv NATO-a\nBeloruski predsednik Aleksander Lukašenko je, zbog verovatnog pridruživanja Švedske i Finske NATO-u, pozvao na jačanje Organizacije ugovora o kolektivnoj sigurnosti (CSTO), vojnog saveza predvođenog Rusijom koji je nastao kao protivteža NATO-u, prenosi Hina.\n„CSTO mora konsolidirati svoj status u međunarodnom sastavu kontrole i podele vlasti“, kazao je Lukašenko na sastanku te organizacije u Moskvi i dodao da Rusija ne može sama da se bori protiv proširenja NATO-a.\n19:16 - Erdogan: Turska neće odobriti članstvo Finske i Švedske u NATO\nTurski predsednik Redžep Tajip Erdogan kazao je da Turska neće odobriti članstvo Finske i Švedske u NATO.\nKako javlja Rojters, Erdogan je izjavio i da švedske i finske delegacije ne moraju ni da dolaze u Tursku kako bi je ubedile da odobri njihove kandidature.\n18:18 - Zvaničnik SAD: Ukrajinci odbacili ruske trupe kod Harkova\nVisoki zvaničnik američkog ministarstva odbrane saopštio je danas da su ukrajinske snage odbacile ruske trupe kod Harkova na tri do četiri kilometra od granice sa Rusijom, javlja Rojters.\n17:29 - Podrška Švedskoj i Finskoj od Suseda ako ih neko napadne\nNorveška, Danska i Island su u zajedničkom saopštenju najavile podršku kandidatima za članstvo u NATO-u, Švedskoj i Finskoj, u slučaju da ih neko napadne.\n"Zajedno sa Danskom i Islandom, Norveška je spremna da svim sredstvima pomogne svojim nordijskim susedima ako postanu žrtve agresije na svojoj teritoriji, pre nego što postanu članice NATO-a", rekao je norveški premijer Jonas Gar Stere.\n17:00 - Kuleba: Ukrajina neće činiti ustupke Rusiji\n"Ukrajina ne namerava da čini ustupke Rusiji, uključujući priznanje Donbasa i Krima, kako bi postigla prekid vatre", poručio je ukrajinski šef diplomatije Dmitro Kuleba u intervjuu za Blumberg.\n16:29 - Orban: Moguća "era recesije" u Evropi\nMađarski premijer Viktor Orban izjavio je danas da postoje izgledi za dolazak „ere recesije“ u Evropi pošto se kontinent bori sa rastućim cenama energije i visokom inflacijom zbog rata u Ukrajini.\nOrban je u obraćanju u parlamentu, gde je položio zakletvu kao predsednik vlade naklon pobede na izborima u aprilu, rekao da Budimpešta neće blokirati sankcije Evropske unije uvedene Rusiji zbog napada na Ukrajinu sve dok one ne predstavljaju rizik po energetsku bezbednost Mađarske.\n13:46 - Zelenski: Nastavljamo teške pregovore\nPredsednik Ukrajine Vladimir Zelenski izjavio je da se nastavljaju pregovori oko spasavanja preostalih boraca koji se još uvek nalaze u čeličani Azovstal u Marijupolju.\n"Nastavljamo veoma teške i delikatne pregovore kako bismo spasili naše ljude iz Marijupolja. Ovo radimo svaki dan. Fokus je na tome da dogovori budu ispunjeni", rekao je Zelenski.\n12:47 - McDonalds napušta rusko tržište\nAmerički gigant brze hrane McDonalds definitivno napušta rusko tržište i planira da proda sve svoje deonice u zemlji lokalnom kupcu, saopšteno je iz kompanije, prenosi AFP.\n12:27 - Reno prodaje svoju imovinu u Rusiji\nFrancuski proizvođač automobila Reno objavio je da prodaje svoj ruski ogranak i udeo u ruskoj automobilskoj kompaniji Avtovaz lokalnom državnom institutu.\nReno je saopštio da je upravni odbor te kompanije odobrio prodaju 67,69 odsto udela u Avtovazu ruskom istraživačkom institutu za automobile i motore NAMI.\n11:32 - Berbok: Uskoro dogovor o šestom paketu sankcija Rusiji\nEU će biti potrebno još nekoliko dana da postigne dogovor o šestom paketu sankcija Rusiji, izjavila je danas nemačka ministarka spoljnih poslova Analena Berbok.\n10:48 - Raketni napad na Odesu\nU ruskom raketnom napadu na Odesu povređene su dve odrasle osobe i jedno dete, prenosi ukrajinska agencija Interfax.\nKako navodi Interfax, ruske snage nastavljaju da napadaju oštećeni i nefunkcionalni most preko Dnjestarskog ušća.\n10:00 - Borelj: Dogovor o naftnom embargu Rusiji nije siguran\nMinistri spoljnih poslova EU ne mogu biti sigurni da će danas biti postignut dogovor o naftnom embargu Rusiji, rekao je šef diplomatije EU Žozep Borelj.\nBorelj je objasnio da postoje "snažne pozicije nekih država članica", prenosi Rojters.\nŠefovi diplomatija zemalja članica EU sastaće se danas u Briselu na redovnom majskom Savetu EU, a prva tačka dnevnog reda sastanka biće razmena mišljenja o Zapadnom Balkanu i uticaju rata u Ukrajini na taj region.\n09:23 - Zelenski: Ukrajina se sprema za novi napad Rusije na Donbas\nUkrajina se priprema za novi napad Rusije u Donbasu, rekao je predsednik Vladimir Zelenski. Otkako nije uspela da zauzme Kijev na početku invazije krajem februara, kontrola Donbasa je postala jedan od glavnih ciljeva Moskve.\n"Spremamo se za nove pokušaje Rusije da napadne Donbas, da nekako intenzivira svoje kretanje na jugu Ukrajine", rekao je predsednik Zelenski.\n08:19 - Danas počinje velika NATO vojna vežba\nDanas će se održati velike vežbe NATO-a, pod kodnim imenom "Jež", najveće u istoriji Baltika.\n07:47 - Ukrajina: Rusija nastavlja da gađa civilnu i vojnu infrastrukturu\nGeneralštab Oružanih snaga Ukrajine saopštio je jutros da ruske snage ne prekidaju ofanzivne operacije u istočnoj operativnoj zoni.\n"Ruska avijacija gađala je civilnu i vojnu infrastrukturu na istoku i industrijske objekte u dubini teritorije Ukrajine", prenosi Ukrinform.\n07:30 - Institut za rat objavio novu analizu: Zapanjujući poraz Rusije\nInstitut za proučavanje rata objavio je novu analizu i kartu sukoba u Ukrajini, na kojoj se vidi da pri pokušaju prelaska reke ruskoj vojsci itekako nedostaje taktičkog promišljanja, jer su prilikom ovog napada staradali skoro svi članovi ruske brigade koja je započela ovu ofanzivu.\nTakođe, satelitski snimci pokazuju uništena ruska vozila skupljena na oba kraja razrušenog mosta.\n07:14 - Rusija napala položaje u istočnoj Ukrajini\nRusija je napala položaje u istočnoj Ukrajini u pokušaju da opkoli ukrajinske snage u Donbasu i odbije kontraofanzivu oko Izijuma, prenosi Rojters.\nKako se dodaje, u ovom gradu je Rusija raketama pogodila ukrajinske položaje. Operativna grupa združenih snaga Ukrajine saopštila je da su njene trupe u nedelju odbile 17 napada i uništile 11 komada ruske opreme.\nKomanda ukrajinskog vazduhoplovstva saopštila je da su ukrajinske snage oborile dva helikoptera, dve krstareće rakete i sedam dronova. Rusija je nastavila da gađa civilna područja duž cele linije fronta u oblastima Luganska i Donječka, gađajući 23 sela i grada, dodala je radna grupa.\n07:00 - NATO: Rusiji ne ide po planu\nGeneralni sekretar NATO-a Jens Stoltenberg tvrdi da Rusiji ne ide po planu i da je njihov pokušaj zauzimanja Donbasa 'zastao'.\nStoltenberg je takođe rekao da bi Ukrajina mogla da iz sukoba izađe kao pobednik.\nTrajković: Pojava Radoičića predstavlja parodiju na Zelenskog\nEK planira prenos zamrznutih ruskih sredstava za obnovu Ukrajine\nKosovska poternica za Milanom Radoičićem i dalje na snazi\nSkupština zbog kvoruma nije usvojila Nacrt zakona za prijavu imovine\nNajava programa Radio Kosovo 2\nHalep prva finalistkinja Vimbldona\nZlatan Ibrahimović ostaje fudbaler Milana\nPobednički povratak Jelene Janković, slavila u dublu na Vimbldonu\nKameron Nori Đokovićev rival u polufinalu Vimbldona\nKosovo završava takmičenja u Oranu, ekipa se vraća sa šest medalja


Prijedor-Stanje nije alarmantno - GradPrijedor.com - Portal grada Prijedora\nPrijedor-Stanje nije alarmantno\nNa području prijedorske opštine više od 24 časa neprekidno pada sitni snijeg, a visina snježnog pokrivača je 17 centimetara. Poslovođa zimske službe preduzeća „Komunalne usluge“ Dragan Petrović rekao je da su na terenu dva vozila ovog preduzeća koje je zaduženo za čišćenje gradskih ulica, trotoara i lokalnih puteva. „Čistimo samo najosnovnije ulice u gradu tako što razgrćemo snijeg, jer na temperaturi od minus 10 stepeni Celzijusovih nema efekta posipanje soli“, rekao je Petrović. On je naveo da je nešto teže stanje na trotoarima, te se građani otežano kreću, ali iz nadležnog opštinskog odjeljenja još nemaju nalog za veće angažovanje mašina.\nVršilac dužnost načelnika Odjeljenja za stambeno komunalne poslove Radan Vukadinović rekao je Srni da se prati situacija na terenu iz sata u sat i da na području Prijedora nije alarmantno stanje. „Prema prioritetu se raščišćavaju lokalni putevi i gradske ulice, a uskoro ćemo dati nalog komunalnoj zimskoj službi da krene sa čišćenjem trotoara“, rekao je Vukadinović. On je apelovao na građane da i sami doprinesu čišćenju snijega i to kako u gradu, ispred svojih zgrada i poslovnih prostora, tako i u okolnim naseljima, te da se ne stvara nepotrebna tenzija. Vukadinović je dodao da su u neprekodnom kontaktu i sa radnicima zimske službe preduzeća „Prijedor putevi“ koji održavaju 400 kilometara regionalnih i magistralnih puteva, te da im i oni stoje na raspolaganju ukoliko bude potrebna intervencija na lokalnim putevima. Stanovnici prigradskog naselja Raškovac zbog kvara na toplovodnoj podstanici od jutros nemaju grijanja, ali iz prijedorske „Toplane“ ističu da su ekipe na terenu i da će kvar biti saniran u toku dana. Grad je uredno snabdijeven strujom i vodom, mada zbog niske temperature ima pojava zamrzavanja vodovodnih cijevi u kućnoj istalaciji u nižim stambenim objektima i kućama.\nNAPOMENA-Ukoliko eventualno budete željeli da komentarišete ovu vijest, molimo Vas da ne „raspredate“ priče o tome koji pravci su i koliko prohodni, gdje je a gdje nije očišćen trotoar, gdje su manje ili više topli radijatori, već napišite nešto korisno, pohvalite nekoga ko je bio vrijedan i očistio snijeg ili dajte neki konstruktivan prijedlog kao što je onaj u Beogradu, gdje se više od 2000 građana odazvalo pozivu da dobrovoljno čiste snijeg.


Posjeta predstavnika Ministarstva poljoprivrede i ruralnog razvoja Crne Gore, Ministarstva poljoprivrede Turske i predstavnika turske agencije za medjunarodnu saradnju i koordinaciju (TIKA) Institutu za biologiju mora\nInstitut za biologiju mora Univerziteta Crne Gore bio je u prilici da 21.06. tekuće godine ugosti delegaciju Ministarstva poljoprivrede i ruralnog razvoja Crne Gore, Ministarstva poljoprivrede Turske i predstavnike Turske Agencije za međunarodnu saradnju i koordinaciju (TIKA). Cilj posjete je bilo predstavljanje sektora ribarstva i morske akvakulture na području Bokokotorskog zaliva, upoznavanje sa mogućnostima razvoja sektora, resursima sa kojima Crna Gora raspolaže, problemima profesionalnih ribara i uzgajivača školjki i ribe, kao i mogućnostima naučno-tehnološke saradnje između dvije zemlje.\nNakon obilaska nekoliko uzgajališta ribe i školjki na području Boke, uz direktnu komunikaciju sa proizvođačima u marikulturi, definisani su prioriteti buduće saradnje i pomoći koju je TIKA spremna da proširi na sektor ribarstva i marikulture. Delegacija Turske upoznata je sa tekućim projektima koji se realizuju u Institutu za biologiju mora, kao i planovima i mogućnostima bilateralne saradnje u cilju razvoja naučnih istraživanja u oblasti akvakulture.\nImajući u vidu dugogodišnju saradnju i pomoć koju TIKA nesebično podržava u Crnoj Gori, stručni tim Instituta za biologiju mora izražava zahvalnost na predloženim mogućnostima, dok će detalji buduće saradnje biti realizovani prije svega kroz bilateralne posjete stručnog, naučnog i privrednog sektora, a u kasnijoj fazi i kroz konkretnu finansijsku pomoć u skladu sa definisanim prioritetima


Dragoljub Simonović - Dnevni list Danas\nPočetna » Dragoljub Simonović » Page 4\nStefanović: Milanu Jovanoviću nijednog trenutka nije ukinuto obezbeđenje\nNa pitanje da li će policija pružiti zaštitu novinaru portala Žig info Milanu Jovanoviću, pošto je osumnjičeni da je nalogodavac za paljenje njegove kuće predsednik opštine Grocka Dragoljub Simonović pušten na slobodu, ministar unutrašnjih poslova nebojša Stefanović je odgovorio da Jovanović ima obezbeđenje.\nPiše: Beta 10. 3. 2019.\nTužilaštvo se žalilo zbog puštanja predsednika opštine Grocka na slobodu\nDrugo osnovno javno tužilaštvo uložilo je žalbu na odluku suda o puštanju na slobodu predsednika opštine Grocka i funkcionera SNS-a Dragoljuba Simonovića, potvrđeno je za Cenzolovku.\nPiše: Cenzolovka 8. 3. 2019.\nJovanović: Sada sam slobodna meta\nSada sam slobodna meta. Neka puca u novinara ko god hoće – ovako je za Danas Milan Jovanović, novinar Žig info portala prokomentarisao to što je predsednik opštine Grocka Dragoljub Simonović juče izašao iz pritvora.\nPiše: K. Živanović 8. 3. 2019.\nTrifunović najavio protest u Grockoj ukoliko Simonović ne podnese ostavku (FOTO)\nPredsednik Pokreta slobodnih građana Sergej Trifunović najavio je danas da će biti organizovane demonstracije u Grockoj, ako predsednik te opštine Dragoljub Simonović ne podnese ostavku u roku od sedam dana.\nUNS traži od MUP-a policijsku zaštitu za Jovanovića\nUdruženje novinara Srbije (UNS) zatražilo je danas da MUP obezbedi policijsku zaštitu novinaru i uredniku portala Žig info Milanu Jovanoviću i Željku Matorčeviću, povodom ukidanja pritvora predsedniku opštine Grocka Dragoljubu Simonoviću, osumnjičenom da je organizovao paljenje Jovanovićeve kuće.\nPiše: Fonet 7. 3. 2019.\nPušten iz pritvora predsednik opštine Grocka Dragoljub Simonović\nPredsednik opštine Grocka Dragoljub Simonović, uhapšen pod sumnjom da je naložio paljenje kuće novinara portala Žig info Milana Jovanović, pušten je danas pre podne iz pritvora, a po izlasku iz Okružnog zatvora izbegao je da odgovara na pitanja novinara.\nPredsednik opštine Grocka izlazi iz pritvora, Jovanović strahuje za bezbednost\nPredsednik opštine Grocka i visoki funkcioner Srpske napredne stranke Dragoljub Simonović, osumnjičen da je nalogodavac spaljivanja kuće novinara Milana Jovanovića iz Vrčina, izlazi iz pritvora.\nPiše: Cenzolovka 6. 3. 2019.\nJovanović: Vlast i dalje štiti napadače na novinare\nPredsednik opštine Grocka Dragoljub Simonović, iako je u pritvoru već mesec dana i ostaće barem još toliko, mogao bi da se zadrži na funkciji prvog čoveka opštine čak još dva meseca, ako ne bude pokrenuta procedura za njegovu smenu.\nPiše: A. Popović 26. 2. 2019.\nSimonović i dalje na čelu Grocke, o smeni ni reči\nPredsednik opštine Grocka Dragoljub Simonović, kome je produžen pritvor za još 30 dana zbog sumnje da je naredio paljenje kuće novinara Milana Jovanovića, i dalje je na čelu te opštine, a skupština grada Beograda još uvek nije pokrenula proceduru za njegovu smenu, niti je to na dnevnom redu naredne sednice.\nPiše: A. Popović 23. 2. 2019.\nJovanović: Simonović je dva puta pokušao da me ubije\nGodinama sam podnosio krivične prijave i obaveštavao sve nadležne institucije u državi, uključujući i Aleksandra Vučića, o kriminalnim radnjama Dragoljuba Simonovića, uz niz dokaza da je on dva puta pokušao da me ubije. Da su na vreme reagovali, do svega ovoga ne bi došlo – kaže za Danas novinar Milan Jovanović, kojem je krajem prošle godina spaljena kuća, a na ulazna vrata pucano.\nPiše: Katarina Živanović 29. 1. 2019.\nDragoljub Simonović – uhapšeni naprednjak\nDragoljub Simonović, predsednik opštine Grocka i član Glavnog odbora SNS-a, uhapšen je zbog sumnje na podstrekivanje paljenja kuće novinara portala Žig info Milana Jovanovića.\nPiše: Katarina Živanović 28. 1. 2019.\nPredsedniku opštine Grocka pritvor do 30 dana\nDrugi Osnovni sud u Beogradu odredio je pritvor do 30 dana predsedniku opštine Grocka i visokom funkcioneru Srpske napredne stranke Dragoljubu Simonoviću, koji se sumnjiči da je naložio podmetanje požara novinaru portala „Žig info“ Milanu Jovanoviću 12. decembra.\nPiše: Danas Online 27. 1. 2019.


“SPORTSKI VITEZOVI” U DOMU UČENIKA “PATRIJARH PAVLE” – Sportski savez Beograda\nPočetnaDogađaji“SPORTSKI VITEZOVI” U DOMU UČENIKA “PATRIJARH PAVLE”\nManifestacija “Sportski vitezovi”, u organizaciji Saveza za rekreaciju i fitnes Beograda, održaće se u subotu, 26. septembra, sa početkom u 11 časova na sportskim terenima Doma učenika “Patrijarh Pavle”.\n”Sportski vitezovi” ove godine okupiće od 50 do 70 dece vrtićkog i predškolskog uzrasta, kako bi deca bila maksimalno obezbeđena, budući da su još uvek na snazi mere usled pandemije virusa Covid-19.\nProgram podrazumeva učešće na zanimljivim i egzibicionim rekreativnim poligonima. Učesnici će moći da vežbaju i zabave se, sportski stručnjaci realizovaće tako i pokazne vežbe, biće organizovana i prijateljska utakmice u basketu pod drvetom, kao i mnoštvo sportsko-rekreativnih sadržaja uz koje će i vežbati i zabaviti se. U okviru poligona biće postavljeni određeni rekviziti (obruči, čunjevi, strunjačice…), a biće realizovane provere motoričkih sposobnosti dece, namenjen uzrastu od tri pa sve do 10 godina, gimnastičke sposobnosti kroz kolutove, prevrtanja, hodanje po gredi, hodanje na rukama, atletskih sposobnosti, preskakanje, provlačenje, korišćenje lopta i loptica…\nPrimarni cilj ovog programa jeste uključivanje što većeg broja dece u fizičku aktivnost. Uz raznovrsne sportsko-rekreativne sadržaje prilagođene njihovom uzrastu, animaciju i zabavu ovim programom se deci približavaju sport i rekracija, razvija ljubav prema sportu, blagovremeno utiče na podizanje svesti o sportu kao zdravom stilu života. Kako je sport od neprocenjivog značaja za psihofizički razvoj dece, komponenta duhovnosti, viteštva, hrabrosti, upoznavanja sa istorijom i tradicijom, dodatna su vrednost. Ceo koncept uz negovanje tradicije i duhovnosti, viteških vrlina i duhovnost predstavljaju promociju zdravog sistema vrednosti, koji se svakako pronalazi i u sportu, bilo rekreativnom bilo profesionalnom.\nEfekti programa ogledaju se, na prvom mestu, u popularizaciji zdravih stilova života. Pored ovoga, svim učesnicima biće obezbeđeni određeni promo vaučeri za besplatne škole sporta, plivanja. Uz promociju i aktivno uključivanje u sportsko-rekreativne aktivnosti, efekti programa ogledaju se u nastavku aktivacije dece u neke oblike sportske aktivnosti.


Dečak iz Grocke i devojčica iz Lazarevca, za koje se sumnja da su žrtve zlostavljanja u porodici, nisu primljeni juče ujutru u Prihvatilište za decu i mlade. Iako je osnovna uloga ustanove da pruži pomoć ovakvim mališanima, za njih nije bilo mesta budući da su svi kapaciteti popunjeni, zbog odluke ...\nGradonačelnik Beograda Dragan Đilas izjavio je danas da je postignut dogovor sa devet romskih porodica iz nehigijenskog naselja u novobeogradskom Bloku 67 da se oni presele u "Orlovsko naselje" u Mirijevu. Đilas je podsetio da su ti Romi dobili rešenje prema kome moraju da se isele sa pomenute ...\nBeograd -- Osam romskih porodica, koje su privremeno smeštene u Vojvođanskoj ulici, biće preseljene u naselje montažnih kuća Orlovsko brdo, u beogradskom naselju Mirijevo. Oko 60 Roma iz osam porodica koji u Vojvođanskoj ulici na Novom Beogradu žive oko četiri godine, polako je počelo da skuplja ...\nIako se činilo da je rušenje 28 baraka kod „Univerzitetskog sela“ samo najava za širu akciju rešavanja problema nehigijenskih naselja u Beogradu, Milan Krkobabić, zamenik gradonačelnika u intervjuu za „Blic“ kaže da će biti uklonjena samo ona koja se nalaze na terenima predviđenim za saobraćajnice ...\nPritvoren zbog oštećenja kontejnera za smeštaj Roma\nBeogradska policija je pritvorila Nemanju Vranješevića (23) iz Jakova, zbog krivičnog dela izazivanje opšte opasnosti i odredila mu zadržavanje, saopštio je MUP. Osumnjičeni Vranešević je u nedelju, 5. aprila, bacio "Molotovljev koktel" i oštetio kontejner koji je postavljen u Boljevcima za nužni ...\nSkoro sva deca u prihvatilištima\nBeograd -- Skoro sva deca iz nehigijenskog naselja u novobeogradskom Bloku 67 smeštena su u prihvatnim stanicama, kažu u Sekretarijatu za dečju zaštitu Beograda. Gradska sekretarka za dečju zaštitu Ljiljana Jovčić je, pri poseti Centru za vaspitanje dece i omladine i urgentno zbrinjavanje, rekla da ...\nSledi rušenje baraka na Dorćolu\nSamo jedna romska porodica, od dvanaest koliko ih je živelo u barakama koje su u petak porušene, ima prebivalište na teritoriji grada. Jedino oni mogu da računaju na pomoć i tu je stav gradskih vlasti jasan. Odgovori na sva ostala pitanja koja se odnose na raščišćavanja nehigijenskih naselja za ...\nB92 - 08.04.2009\nBeograd -- Predsednik Srbije Boris Tadić čestitao je svim građanima Srbije romske nacionalnosti Svetski dan Roma, i najoštrije osudio šovinističke izjave i pretnje Romima. U saopštenju predsednikove pres službe navodi se da je Tadić danas razgovarao sa delegacijom Nacionalnog saveta romske ...\nBeograd, Kosovska Mitrovica -- Pred Skupštinom Beograda u organizaciji više nevladinih i romskih organizacija održan je protest zbog raseljavanja divljeg romskog naselja u Novom Beogradu. Stotinak ljudi tražilo je da se reši pitanje raseljenih Roma na dostojanstven način, da se pokaže solidarnost ...\nUsvojena strategija za zbrinjavanje Roma\nRadna grupa za zbrinjavanje Roma iz nehigijenskih naselja u Beogradu usvojila je danas strategiju koja predviđa popis svih građana romske nacionalnosti koji žive u tim naseljima kao i etapno uklanjanje nelegalnih objekata. Nakon prvog sastanka Radne grupe saopšteno je da će u saradnji sa centrima ...\nUhapšen zbog paljenja kontejnera\nBeograd -- Beogradska policija uhapsila je Nemanju V. (1986) iz Jakova zbog sumnje da je zapalio kontejner za smeštaj Roma u naselju Boljevci, saopštio je MUP. Nemanja V. je zadržan u pritvoru u policiji zbog izazivanja opšte opasnosti. Osumnjičeni je u nedelju 5.\nUsvajanje Strategije za Rome\nBeograd -- Vlada Srbije usvojiće na današnjoj sednici, na Svetski dan Roma, Nacionalnu strategiju za unapređivanje položaja Roma. “Nije više problem ni postojanje strategije, potrebna je ovde volja i jasan stav svih nas da želimo da sprovodimo tu strategiju i to je ono što mi u ministarstvu ...\nNeće da napuste svoje barake\nBlic - 07.04.2009\nTri majke sa petoro dece, kojima su u petak srušene barake u nehigijenskom naselju u blizini Univerzitetskog sela, smešteni su u Dom „Drinka Pavlović“. Ostalih tridesetak porodica je odbilo da decu pošalju u ustanove socijalne zaštite, jer kako kažu ne znaju gde ih šalju.\nBeograd -- Ministarstvo za ljudska i manjinska prava tvrdi da Roma u Srbiji ima pet puta više nego što to pokazuju zvanični podaci. Prema zvaničnim podacima, u Srbiji živi oko 108.000 Roma, međutim, prema podacima Ministarstva za ljudska i manjinska prava, po nezvaničnim procenama sa terena, ...\nRomi četvrti dan "na otvorenom"\nBeograd -- Romi iz divljeg naselja na Novom Beogradu četvrtu noć proveli pod vedrim nebom. Većina odbija smeštaj u prihvatilištima, dok je nekolicina prihvatila tu pomoć. Posle popisa Centra za socijalni rad, većina je odbila ponudu gradskih vlasti da se deca, stare i nemoćne osobe smeste u ...\nRaseljeni Romi u prihvatilištima\nB92 - 06.04.2009\nBeograd -- Samo pojedini Romi s Novog Beograda pristali su na ponuđeni smeštaj u prihvatilištima. Neophodno sistemsko rešenje, poručio gradonačelnik Dragan Đilas. Romi iz nelegalnog naselja u novobeogradskom Bloku 67, većinom su, posle popisa Centra za socijalni rad, odbili ponudu Gradskih vlasti ...\nBoljevci više nisu „u igri“\nBlic - 06.04.2009\nŽiteljima nehigijenskog naselja kod „Belvila“ u novobeogradskom Bloku 67, kojima su u petak porušene barake, Grad će danas ponuditi smeštaj u prihvatnim centrima za decu, kao i u onom za odrasle i stara lica. Međutim, ovu mogućnost imaće samo oni koji imaju prebivalište na teritoriji Beograda, dok ...


Uprava za vezu i kriptozaštitu nalazi se u sastavu Sektora za analitiku, telekomunikacione i informacione tehnologije u čijoj strukturi su još i Uprava za analitiku i Uprava za informacione tehnologije.\nOdgovorna je za poslove razvoja, izgradnje, planiranja, održavanja, eksploatacije, nadzora, ogranizovanje i funkconisanje poslova veza i svih telekomunikacionih sistema i sistema kriptozaštite Ministarstva unutrašnjih poslova.\nKao takva organizuje i vrši operativno-planske poslove sistema veza i kriptozaštite, organizuje i obavlja poslove prenosa govornih i negovornih poruka i informacija, vrši opremanje korisnika tehničkim sredstvima, vodi operativnu evidenciju uređaja i materijalno tehničkih sredstava sistema veza, izrađuje planove veza i stara se o izradi dokumenata za rad sistema veza i kriptozaštite, vrši poslove održavanja operativne tehnike u upotrebi u organizacionim jedinicama Ministarstva, kao i obavljanje poslova iz delokruga tehničke i elektronske zaštite objekata, lica i zelene granice i mnoge druge operativne i stručno-tehničke poslove u okviru svog opisa i redovnih poslova i zadataka.\nUprava za vezu i kriptozaštitu se stara i o svakodnevnom praćenju trendova iz oblasti telekomunikacija i kriptozaštite i usavršavanju svojih kadrova. Ona organizuje i sprovodi kurseve i seminare i druge oblike stručnog obrazovanja i usavršavanja za korisnike telekomunikaconih sistema, uređaja i sistema kriptozaštite. Takođe, predlaže metode unapređenja postojećih i uvođenje novih sistema i servisa u rad Ministarstva, vrši pripremu i uzima učešće u izradi propisa kojima se uređuju i utvrđuju funkcionisanje, bezbednost i pravila korišćenja telekomunikacionih sistema i sistema kriptozaštite kako na nivou Ministarstva tako i na nivou cele Republike Srbije.\nOva Uprava takođe učestvuje i izrađuje posebne planove i dokumenta za rad u vanrednim situacijama, pruža tehničku podršku operativnim linijama rada i učestvuje u akcijama obezbeđenja, akcijama otkrivanja lica koja neovlašćeno poseduju i koriste telekomunikacionu opremu, akcijama kontrole radio saobraćaja i identifikacije ometača radio veza kao i mnogim drugim akcijama iz delokruga svog opisa posla. Pored navedenog Uprava za vezu i kriptozaštitu se stara o akcijskoj rezervi sredstava veze i sredstava kriptozaštite, vodi evidenciju istih i vrši uvid i kontrolu izvršavanja poslova u područnim policijskim upravama ih okvira svoje linije rada, odnosno rada iz oblasti veze i kriptozaštite.\nUprava za vezu i kriptozaštitu u svom sastavu ima:\nOdeljenje za telekomunikacionu infrastrukturu,\nOdeljenje TETRA sistema,\nOdeljenje za operativnu tehniku,\nOdeljenje za kriptozaštitu i\nOdeljenje za operativno-planske poslove i logistiku.\nOdeljenje za telekomunikacionu infrastrukturu u svom sastavu ima: Odsek za sisteme prenosa, Odsek za radio-relejne sisteme i Odsek za antenske sisteme i sisteme napajanja.\nOdeljenje TETRA sistema u svom sastavu ima: Odsek za osnovu sistema, Odsek za nadzor telekomunikacionih sistema i Odsek za terminalne uređaje.\nOdeljenje za operativnu tehniku u svom sastavu ima: Odsek za TF sisteme, Odsek za sisteme video nadzora i kontrolu pristupa i Odsek za kontrolno-merne poslove.\nOdeljenje za kriptozaštitu u svom sastavu ima: Odsek za operativno-planske poslove i razvoj kriptozaštite i Odsek za održavanje sistema kriptozaštite.\nOdeljenje za operativno-planske poslove i logistiku u svom sastavu ima: Odsek za operativno-planske poslove, Odsek za logistiku i Odsek za eksploataciju telefonskih sistema i sistema kriptozaštite.


Samaras: Grčka može da zaradi prodajom nenaseljenih ostrva | Autonomija\nSamaras: Grčka može da zaradi prodajom nenaseljenih ostrva\nGrčki premijer Andonis Samaras rekao je da bi vlada mogla da zaradi od prodaje nenaseljenih ostrva, preneo je danas francuski list Mond\nGrčki premijer Andonis Samaras rekao je da bi vlada mogla da zaradi od prodaje nenaseljenih ostrva, preneo je danas francuski list Mond.\nSamaras je rekao da najveći značaj za obnovu ekonomije imaju investicije, kao i da planovi privatizacije podrazumevaju prodaju železnica i jednog dela obale poluostrva Atika.\nNa pitanje da li je vlada spremna da proda i neka nenaseljena ostrva, Samaras je odgovorio da bi neka od njih mogla biti od komercijalne koristi „dokle god to ne bude stvaralo probleme po nacionalnu bezbednost“.\nSamaras nije rekao da li će vlada prodati ostrva u potpunosti, niti objasnio kako će to učiniti.\n„Ovde se ni na koji način ne govori o jeftinoj prodaji, već o pretvaranju nekorišćenog zemljišta u kapital koji bi mogao doneti zaradu, po poštenoj ceni“, rekao je on.


Potrebno je da veto podrži dvije trećine od 83 zastupnika u NSRS\nNarodna skupština Republike Srpske (NSRS) nije potvrdila izjavu člana Predsjedništva Bosne i Hercegovine Milorada Dodika o tome da je Odluka Predsjedništva BiH od 8. juna veoma štetna po vitalni interes Republike Srpske (RS).\nNa današnjoj posebnoj sjednici Narodne skupštine RS-a, tijela s ukupno 83 člana, za Dodikovu izjavu glasao je 51 od prisutnih 62 zastupnika. Uzdržano je bilo 11 članova Skupštine. Formalno, niko se nije izjasnio “protiv”.\nRiječ je o Dodikovom proglasu da je po vitalni interes RS-a veoma štetna odluka Predsjedništva BiH, donesena 8. juna uz njegovo protivljenje, koja nalaže pokretanje pregovora između Bosne i Hercegovine i Velike Baritanije radi potpisivanja međudržavnog sporazuma o partnerstvu, trgovini i saradnji.\nKao član Predsjedništva BiH koji je bio protiv, Dodik je, osim što je tu odluku proglasio štetnom za Republiku Srpsku, inicirao održavanje posebne sjednice entitetske skupštine pozivajući zastupnike da potvrde njegov veto.\nPosebna sjednica održana je danas u Banja Luci, ali za Dodikov stav nije bilo dvotrećinske većine glasova, koliko je potrebno kad neki od članova Predsjedništva BiH smatra da je odluka tročlanog šefa države destruktivna po entitet iz kojeg je on izabran.\nMilorad Dodik je od aprila pod sankcijama Velike Britanije zbog pokušaja narušavanja legitimiteta i funkcionalnosti države Bosne i Hercegovine, kako je tada obrazloženo iz britanske ambasade u BiH.\n#izdvojeno#milorad dodik#nsrs#velika britanija#scc#u fokusu


Povodom obeležavanja dana oslobođenja Sombora od fašističke okupacije, 21. oktobra, Grad Sombor i ove godine dodeliće Oktobarsku nagradu pojedincu kao priznanje za rezultate u višegodišnjem radu od značaja za Grad Sombor.\nPredloge za dodelu Oktobarske nagrade mogu podneti pojedinci, grupe građana i institucije, odnosno pravna i fizička lica sa sedištem na teritoriji Grada Sombora prijavom na javni poziv. Predlozi se podnose Komisiji u pisanoj formi sa obrazloženjem koje sadrži biografske podatke o kandidatu i rezultate rada kandidata.\nObrazloženi predlozi u zatvorenim kovertama dostavljaju se lično u Uslužnom centru Gradske uprave rada Sombora, ili putem pošte na adresu: Gradska uprava grada Sombora, Odeljenje za duštvene delatnosti, Komisija za sprovođenje postupka za utvrđivanje predloga za dodelu povelje i nagrade, Trg Cara Uroša 1. 25101 Sombor, sa naznakom „Predlog za Oktobarsku nagradu-ne otvarati“.\nPrijavljivanje traje do 25. septembra 2020. godine.\nOriginalni Javni poziv za dodelu Oktobarske nagrade Grada Sombora pogledajte ovde.


Uči školu da ne bi bio majstor kad porasteš - samo je jedna od rečenica kojom roditelji pokušavaju da stimulišu decu da uče i završe visoke škole, kako bi kad porastu, imali veća primanja od ljudi koji obavljaju majstorske poslove.\nIz tog razloga smo odlučili da proverimo koliko mogu majstori da zarade.\nUkoliko je potrebno da se skidaju stare pločice, onda se na cenu dodaje još najmanje 800 dinara. U ove cene nije uračunato popunjavanje rupa koje ostaju između pločica. Kako niko ne voli to da gleda, na cenu treba uvećati za još najmanje 400 dinara,\nMore in this category: « MENJAČNICA: Evro danas 119,59 dinara\tMENJAČNICA: Evro danas 119,58 dinara »


Zamenik gradonačelnika Nemanja Pajić otvorio konferenciju „Marketing u farmaciji“ – Podrinske\nZamenik gradonačelnika Nemanja Pajić otvorio konferenciju „Marketing u farmaciji“\nDeveta konferencija „Marketing u farmaciji“ profesionalizam zdravstvenih radnika- od zakonskih aspekata do poznavanja proizvoda održana je u hotelu „Sloboda“ u nedelju. Gosti i pokrovitelji su bili Lekarska komora Srbije, Farmaceutska komora Srbije i Farmaceutski fakultet, a organizator preduzeće Lin d.o.o. Skupu je prisustvovalo preko 40 domaćih i stranih farmaceutskih kuća koje su stručnoj javnosti prezentovale svoj proizvodni portfolio, nove lekove, kozmetičke i dijetetske proizvode, dok je preko 500 učesnika i eminentnih predavača govorilo na temu savremenih lekova koji se nalaze u ponudi apoteka i zakonskim rešenjima relevantnim za naš zdravstveni sistem. Autor konferencije Miloš Nikolin je istakao da je Šabac realizator i domaćin drugi put zaredom i naglasio da se u programu nalaze sve važne teme koje su od značaja za zdravstvene radnike, lekare i farmaceute danas. Domaćin konferencije i direktor AU „Melisa“ Nenad Radović rekao je da su prošle godine organizatori došli na ideju da se skup održi u Šapcu.\n-Podržale su nas farmaceutske kuće i Grad, koji je prepoznao našu inicijativu da dovedemo biznismene iz cele Srbije i regiona u Šabac, da im pokažemo grad i da se skup održi ovde. Ovo je prilika da se učesnici upoznaju, druže, stiču nova stručna i komercijalna znanja i da se posao unapređuje u ovim teškim vremenima- podvukao je Radović.\nSkup je otvorio zamenik gradonačelnika Nemanja Pajić, koji je podsetio da je Šabac grad u kome je otvorena prva apoteka.\n-U godini kada obeležavamo 160 godina od otvaranja prve apoteke i 200 godina od dolaska Jevrema Obrenovića u grad, prirodno je da Šabac bude domaćin jednog ovakvog skupa gde se umrežava više institucija, ustanova i branši. Grad Šabac je takođe poznat po tome da je imao prvog lekara, doktorku Dragu Ljočić, a prvi doktor hemije, dr Kosta Nikolić, takođe je iz našeg grada. Osim toga, nakon renoviranja ovog hotela, grad Šabac se intenzivno zalaže za kongresni turizam, što ćemo nastaviti i ubuduće- istakao je Pajić.


Momirović: Rekonstrukcija mosta u Mladenovcu dobro napreduje\nTanjug 5. septembra 2021. 13:05\nBEOGRAD – Ministar građevinarstva, saobraćaja i infrastrukture Tomislav Momirović zadovoljan je tempom kojim se rekonstruiše most u Mladenovcu, a koji je, kaže, odavno trebalo da bude završen.\nOn je prilikom obilaska radova na nadvožnjaku koji povezuje ulicu Kralja Petra u centru Mladenovca sa putem ka Topoli podsetio da je 2009. godine presvučen asfalt i dodao da je tada propuštena prilika da se most rekonstruiše.\n„Ovakvi mostovi ne mogu da se ‘šminkaju’, već njihova rekonstrukcija mora da se izvede temeljno bez improvizacije“, kazao je ministar i dodao da se u Srbiji trenutno gradi preko hiljadu kilometara autoputeva i brzih saobraćajnica.\nSrbija neće ostvariti svoj cilj, dodao je, ukoliko se ne izgrade obilaznice i mostovi koji spajaju mesta u okviru gradova.\n„Sledeći plan nam je izgradnja puta ka Pranjanima, kao i veliki broj lokalnih puteva“, dodao je.\nZahvalio je radnicima Puteva Srbije i Štrabaga, jer će, kako je rekao, zahvaljujući saradnji Ministarstva sa te dve firme, radovi na rekonstrukciji u Mladenovcu biti privedeni kraju.\nMomirović je zamolio građane Mladenovca da imaju razumevanja i obećao da će radovi biti brzo završeni, ali da je u planu i realizacija novih projekata u toj opštini.\n„Planiramo da izgradimo sve ono što je propušteno u prethodnih četiri, pet decenija. Ovaj most će vrlo brzo zasijati i svi građani Srbije će biti ponosni na njega“, izjavio je Momirović dodajući da je taj most „kapija Šumadije“.\nOcenio je taj most nije značajan samo za stanovnike Mladenovca, već i za građane Aranđelovca, Topole i Banje Selters, kao i cele Šumadije.\nNapomenuo je da je cilj Ministarstva da Srbija dobije saobraćajnu infrastrukturu poput one koju imaju evropske zemlje.\nPredsednik opštine Mladenovac Vladan Glišić rekao je da se radovi odvijaju po planu, „kako je građanima i obećano“, zahvalio izvođačima radova iz firme Štrabag i najavio da će u toku narednih nekoliko nedelja nadvožnjak biti pušten u saobraćaj.


Tanjug 20. maja 2022. 18:13\nBEOGRAD – Ambasador EU u Srbiji Emanuele Žiofre sastao se danas sa članovima Upravnog odbora Saveta stranih investitora.\nTeme razgovora bile su evropske integracije Srbije i podrška EU u tom procesu, uticaj ruske agresije na Ukrajinu na srpsku privredu, uključujući energetsku bezbednost, saopštila je Misija EU u Srbiji.\nDirektori stranih multinacionalnih kompanija koje posluju u Srbiji bili su posebno zainteresovani za takozvani REPowerEU plan, koji je ove nedelje predstavila Evropska komisija sa ciljem da se što brže smanji zavisnost od ruskih fosilnih goriva i ubrza zelena tranzicija.\nAmbasador Žiofre je podvukao da ovaj plan predviđa veoma ambiciozan set mera, uključujući mehanizam zajedničke kupovine gasa, TNG i vodonika koji je otvoren za Srbiju i druge partnere sa Zapadnog Balkana.\n„Ova činjenica pokazuje našu rešenost da uključimo Zapadni Balkan u zajedničko rešavanje zajedničkih pitanja. Srbija je čvrsto integrisana u evropske tokove snabdevanja u svim industrijama. Srbija je ekonomski čvrsto i definitivno u Evropi. Njena privreda je deo EU, a EU je svakako deo privrede Srbije. EU će snažno podržati Srbiju u njenim nastojanjima da postane buduća članica i računamo da će Srbija stati uz EU u odbrani mira i poretka zasnovanog na pravilima”, rekao je ambasador Žiofre.


Cilj istraživanja je da se prikupe podaci o prihodima, siromaštvu, socijalnoj isklјučenosti, materijalnoj deprivaciji, socio-ekonomskim karakteristikama pojedinaca i uslovima života. Prikupljeni podaci koristit će se za dobivanje glavnih socijalnih indikatora na nivou Bosne i Hercegovine i entiteta. Budući da je realizacija ankete usklađena sa Eurostatovom metodologijom podaci će također biti i međunarodno uporedivi.\nZa potrebe ovog istraživanja anketa se provodi na području cijele Bosne i Hercegovine na reprezentativnom uzorku slučajno odabranih domaćinstava, u periodu maj-juli 2022. godine. Anketu će provoditi ovlašteni i educirani anketari, angažirani od strane zvaničnih statističkih institucija u BiH.


Alarmni sistemi Security Home Požarevac\nAlarmni sistem je jedna od osnovnih tehničkih rešenja za obezbeđivanje objekta. Pojam alarmnog sistema je veoma širok. Najvažnija komponenta alarmnog sistema je centrala koja je povezana sa svim ostalim komponentama sistema. Ona procesuira sve promene zabeležene od strane raznih senzora i prikazuje te promene putem telekomunikacija u našem kontrolnom centru.\nTastatura za aktivaciju i deaktivaciju alarma\nSenzori koji se uobičajeno ugrađuju mogu biti senzori za registrovanje pokreta, kao najčešći i gotovo neizostavni deo protivprovalnog alarmnog sistema, zatim protivpožarni senzori i senzori za registrovanje loma stakla. Deo sistema su i magnetni prekidači za zaštitu vrata.\nSenzor osetljiv na pokret\nAlarmni sistemi se u slučaju alarmnog stanja oglašavaju zvučnim signalom preko sirena različitih jačina i namene. Sirene mogu biti unutrašnje i spoljašnje, mogu posedovati svetlosne signale, kao i sopstvene akumulatore. Takođe, mogu biti oklopljene kako bi se sprečilo njihovo onesposobljavanje.\nVelika oklopljena, spoljašnja sirena sa svetlosnim signalima\nAlarmni sistemi koje mi ugrađujemo su proverenog kvaliteta i garantuju apsolutnu funkcionalnost. Naša tehnička služba ugrađuje sve vrste alarmnih sistema nezavisno od proizvođača, ali naše preduzeće preporučuje proizvođača DSC jer smo u našem dvadesetogodišnjem poslovanju najbolja iskustva imali upravo sa tim sistemima. Ukoliko se odlučite da svoju sigurnost podignete na viši nivo, preporučujemo Vam da nam se javite kako bi naši službenici posetili Vaš objekat i sa Vama procenili bezbednosne rizike da biste bili u mogućnosti da izaberete najbolje rešenje za najfunkcionalnije obezbeđenje objekta.\nU osnovnom paketu protivprovalnog sistema nalazi se centrala sa oklopom (kutijom), akumulator, mala spoljašnja sirena, unutrašnja sirena, trafo i tastatura. U zavisnosti od Vaših želja i potreba, uz preporuku našeg službenika koji vrši procenu rizika na Vašem objektu, na osnovni paket se mogu dodati elementi koji će omogućiti maksimalnu efikasnost zaštite Vašeg objekta (kao što su senzori osetljivi na pokret, magnetni prekidači za vrata, protivpožarni senzori, sirene različitih dimenzija i snage, dodatne tastature, prijemnik i predajnici za daljinsku aktivaciju i deaktivaciju alarmnog sistema i ostala dodatna oprema).\nŠtampana ploča (»mozak«) centrale alarma\nGarantni rok na sisteme koje ugrađujemo je 5 godina. Korisnicima pružamo mogućnost tehničke podrške telefonom 24h dnevno, ali i intervencije tehničke službe u slučaju pojave nepravilnosti u radu alarmnog sistema.


UTEHA ZA VIRTUS: Teodosić u idealnoj petorci Evrokupa | Happy BSC portal\nSrpski košarkaš Miloš Teodosić izabran je u idealnu petorku ovosezonskog Evrokupa, saopšteno je na sajtu takmičenja.\nPlejmejkeru Virtusa iz Bolonje u idealnom timu drugog po kvalitetu evropskog klupskog takmičenje društvo prave još bivši centar Crvene zvezde Matijas Lesor (Monako), košarkaš podgoričke Budućnosti Vili Rid, zatim Džamar Smit (Uniks) i Ajzea Kordinije (Nanter).\nTeodosić je ove sezone u Evrokupu prosečno beležio 15,4 poena, 6,9 asistencija i tri skoka po utakmici i zauzeo je četvrto mesto na listi najkorisnijih igrača sa prosekom od 19 indeksnih poena po meču.\nBio je jedan od najzaslužnijih za 19 uzastopnih pobeda Virtusa, ali nije uspeo da spreči eliminaciju svog tima u polufinalnom duelu plej-ofa od Uniksa.\nOrganizator igre reprezentacije Srbije poneo je i MVP titulu u ligaškom delu Evrokupa, a tokom karijere je i šest puta bio imenovan u najbolju petorku Evrolige.


Tužilaštvo nastavlja istragu u Prvom partizanu : Nadlanu.com\nTužilaštvo nastavlja istragu u Prvom partizanu\nBEOGRAD, 7. septembra 2009. (Beta) - Ministar unutrašnjih poslova Srbije Ivica Dačić izjavio je u ponedeljak da dalju istragu o odgovornosti za eksploziju u fabrici "Prvi partizan" u Užicu s provodi tužilaštvo, a da je MUP završio svoj deo posla.\nDačić je posle potpisivanja Memoraduma o razumevaju sa Misijom OEBS novinarima rekao da je MUP obavio istragu na osnovu koje je uhapšeno petoro osumnjičenih za krivično delo izazivanja opšte opasnosti.\nOn je dodao da se sumnja da je došlo do nepravilnog rukovanja barutom u prostoru koji za to nije bio predviđen, s ozbirom da je reč o opasnoj materiji. Prema njegovim rečima, nastradali radnici nisu neposredno radili u tom pogonu i nisu odgovorni za eksploziju.\nPovodom učestalih napada na policajce, Dačić je rekao da je to na neki način pokušaj da se zaplaše ljudi koji treba da se bore protiv kriminala. "Preduzećemo sve da zaštitimo naše pripadnike (MUP-a) i u tome tražimo podršku države i javnosti", rekao je Dačić.


Foto: Devtech / Ustupljene fotografije\nU vremenu kada se sve veći broj izuzetno stručnih ljudi odlučuje da napusti Srbiju, u tehnološkom sektoru postoje i vrlo uspešni pojedinci koji prkose ovom poražavajućem trendu. Globalna relevantnost kompanija u srpskom digitalnom ekosistemu često je jedan od ključnih razloga za njihovu odluku koju ne opravdavaju samo iz ličnih, već i profesionalnih razloga.\nRazgovaramo sa jednim od njih, Milovanom Milićem, povratnikom iz Britanije, koji je svoju globalnu karijeru nastavio osnovavši jednu od vodećih digitalnih kompanija u Srbiji — Devtech. Pitamo ga po čemu se toliko izdvaja domaći tehnološki sektor, kako pomaže njegov dalji razvoj kroz mrežu poslovnih anđela Inicijative "Digitalna Srbija", ali i kako odgovara na pitanje koje povratnici često dobijaju čim slete u Srbiju— pa, dobro, šta ti bi?\nŠta je bio vaš razlog da se vratite?\n"Zašto i u Srbiji ne bi mogla da se izgradi dobra priča?" To mi je bila polazna teza 2012. godine nakon što je kompanija koju sam suosnovao u Londonu imala uspešnu akviziciju od strane jednog evropskog telekoma. Smatram da u Srbiji imamo talentovane ljude i kliker za prirodne nauke, a ujedno je IT sektor 2012. godine u Srbiji pokazivao pozitivne trendove rasta kao i u ostatku sveta. Takođe, sa internetom i digitalizacijom izlaz na svetsko tržište je mnogo lakši i pristupačniji nego što je to bio slučaj ranije.\nFoto: Digitalna Srbija / Promo\nŽeleo sam da napravim nešto i u Srbiji; bez burazerskih veza, bez politike, bez porodice sa dubokim džepovima, bez podrške sistema, a ujedno i u inat srpskom skepticizmu i svim komentarima da sam lud što bih išta i pokušao u Srbiji."\nŠta su prednosti vođenja kompanije kao što je Devtech iz Srbije, a na čemu treba još da radimo?\n"Srbija ne sme da bude zemlja čija je strategija da ima jeftinu radnu snagu, i da je to glavni diferencijator na svetskom tržištu – u tom scenariju nema prosperiteta. Ukoliko kompanija ima dobar proizvod ili uslugu koja daje dodatnu vrednost, ukoliko ima dobre kanale prodaje i marketinga, i naravno ukoliko ima dobar tim iza sebe – može da se postigne mnogo, u Srbiji kao i bilo gde drugo.\nU isključivo poslovnom smislu, siguran sam da postoji prostor za unapređenje, ali me raduje to što smo na nacionalnom nivou prepoznali strateški značaj IT sektora i modernih tehnologija, i što postoji želja da se sektor unapređuje tako da sutra može da parira IT ekosistemu jednog Izraela ili Švedske. To su pozitivni indikatori."\nAktivni ste član grupe poslovnih anđela koju vodi Inicijativa "Digitalna Srbija". Kako vidite potencijal domaćih startapa i kako ćete ih ubuduće podržavati?\n"Postoji ogroman potencijal da se pokrene još mnogo novih i dobrih priča u Srbiji, i poveća broj tehnoloških startapa. Globalno tržište je na samo klik daleko. Sve su to veoma uzbudljive stvari – ideju iz svojih misli realizuješ u nešto što dobija formu i počinje da živi. Devtech danas ima tim od preko 150 ljudi u Srbiji i inostranstvu, i pored pružanja usluga radimo i na inovacijama i razvoju svojih proizvoda. Želimo da znanje i iskustvo koje smo stekli godinama delimo.\nPored mentorstva i deljenja znanja, investiranje kapitala u startape je takođe jedan od važnih koraka koji dodatno ubrzava rast celokupnog IT ekosistema u Srbiji - sve ovo je nešto što volim da radim, i planiram da nastavim sa pružanjem podrške u vidu znanja, vremena i novčanog ulaganja. U Srbiji ima pameti još uvek, mlađe generacije imaju želju da se dokažu i da urade nešto svrsishodno sa svojim životom. Treba nam vetar u leđa, treba nam to znanje iz inostranstva o biznisu, prodaji, marketingu, inovaciji proizvoda, treba nam kapital – ali povrh svega, treba nam više vere u sebe."\nIncijativa "Digitalna Srbija"


Završeno obeležavanje pešačkih prelaza i zona škola – Radio Koprijan\nhome Društvo, Vesti Završeno obeležavanje pešačkih prelaza i zona škola\nZavršeno obeležavanje pešačkih prelaza i zona škola\nPosted on 29.07.2020.\nJavno komunalno preduzeće Doljevac u saradnji sa PS Doljevac ovih dana završilo je obeležavanje pešačkih prelaza, zona škola,kao i pešakih prelaza u blizini škola.\nKako kaže Dalibor Stamenković direktor ovog preduzeća u cilju jačanja svesti i povećanja bezbednosti dece u saobraćaju, pošto školska godina počinje za oko mesec dana, radnici su ponovo obeležili pešačke prelaze i horizontalnu oznaku zona škola u Doljevcu i Pukovcu. Vertikalna saobraćajna signalizacija je postavljena i on se nada da će ovo doprineti boljoj bezbednosti pešaka u saobraćaju.\nZone škola, horizontalna i vertikalna signalizacija, u ostalim naseljima naše opštine postavljene su u toku maja meseca, a pored toga iscrtana je i središna linija na kolovozu od Orljana do Bestovca.\nStamenković dodaje da JKP Doljevac nastavlja i sa radovima na izgradnji kanalizacije u Malošištu. Kako ističe najteži deo posla je završen, odnosno podbušivanje železničke pruge u tom mestu i sada, kada su kanalizacioni vodovi spojeni, građani mogu, uz potpisivanje ugovora da se priključuju na kanalizacionu mrežu.\nPodsetio je meštane Malošišta da na vreme sklope ugovor sa preduzećem i iskoriste mogućnost plaćana na rate. Prema njegovim rečima radovi biće i u narednom periodu nastavljeni, a prema nekim procenama, do kraja sledeće godine trebalo bi da kanalizaciona mreža bude završena.


Novinarska mreža: Kazniti napadače na novinare u Makedoniji | Autonomija\nNovinarska mreža: Kazniti napadače na novinare u Makedoniji\n"Neprihvatljivo nasilje nad novinarima, treba da reaguje međunarodna zajednica"\nRegionalna neformalna inicijativa Novinarska mreža najoštrije je osudila napad na makedonski parlament, u kojem je ozleđeno više od stotinu ljudi, a među kojima i više novinara, te zatražila od makedonskih vlasti da istraže ovaj napad i kazne organizatore i sprovodioce nasilja, te obezbedi sigurnost novinarima u obavljanju posla.\n„Naše kolege novinare su nasilnici, pristalice nacionalističkog VMRO-a, revoltirani odlukom da se Talat Xahferi, etnički Albanac imenuje za predsednika Sobranja, označili kao naklonjene socijaldemokratama te albanskoj manjini i tukli ih, te uništavali njihovu opremu za rad“, ističe se u saopštenju Novinarske mreže koja okuplja novinare iz postjugoslovenskih zemalja.\nU saopštenju se navodi da su neki od napadača bili maskirani, dok su pojedini čak identifikovani kao službenici u vladi.\n„Naša koleginica Iskra Opetčeska, novinarka TV21, zadobila je ozbiljne povrede glave, nakon što ju je jedan od demonstranata koji su provalili u parlament udario stolicom u glavu jer ona, kako je rekao, ‘radi za albansku televiziju’. Nakon incidenta morala je zatražiti pomoć hirurga“, napominje Novinarska mreža.\nU saopštenju se dodaje da su tad napadnuti i povređeni i njene kolege, uključujući glavnog i odgovornog urednika TV21 Fatmira Aliua, koji je takođe zadobio povrede glave, a zatim i novinari agencije Meta, koje su nasilnici označili bliskima socijaldemokratima.\nKako se navodi, i novinarka Radija Slobodna Evropa (RFE/RL) Zorana Gadžovska Spasovska takođe je bila žrtva napadača na Sobranje, a napadač koji je nju udario i polomio joj kameru identifikovan je kao vladin službenik.\n„Novinarska mreža povodom ovog krvavog pira traži od makedonskih vlasti da temeljno istraže ovaj napad i kazne organizatore i sprovodioce ovog nasilja, kao i da se našim kolegama obezbedi sigurnost u obavljanju posla. Neprihvatljivo je da policija nije predvidela i sprečila ovaj nasilni upad, pogotovo s obzirom na to da su brojni demonstranti najavljivali obračun putem društvenih mreža“, ističe se u saopštenju.\nNeprihvatljivo je, kako se dodaje, i da iz Makedonije učestalo dolaze vesti o napadima na novinare, a da oni ne dožive adekvatnu reakciju države i efikasno policijsko i sudsko procesuiranje.\nNovinarska mreža zatražila je adekvatnu reakciju međunarodne zajednice i međunarodnih organizacija zbog napada na novinare u Makedoniji, te izrazila solidarnost s povređenim kolegama i svima koji časno obavljaju novinarski posao u toj zemlji.


Novaković (DS): Svi koji izlaze na izbore Vučićevi su saučesnici\nPredsednik vojvođanskog odbora Demokratske stranke (DS) Nebojša Novaković rekao je da su sve partije i koalicije koje izlaze na predstojeće izbore „saučesnici“ predsednika Srbije Aleksandra Vučića.\nU razgovoru za „Vreme“, on je naveo da je koalicija Ujedinjena demokratska Srbija „jednokratni projekat“ koji Vučiću treba da obezbedi „konstruktivnu opoziciju koja u Skupštini Srbije operetski viče ‘živela Evropa’, a pojedincima još jedan skupštinski mandat“.\n„Umesto traganjem za rešenjem i kompromisom, najodgovorniji ljudi u Beogradu i Prištini se isključivo bave čuvanjem i jačanjem svoje vlasti. Izgleda da proces ‘puzajuće samostalnosti Kosova’ svima odgovara“, rekao je Novaković.\nKomentarišući zbivanja u Demokratskoj stranci, on je rekao da unutrašnja reforma te partije ne odgovara svima jednako i „otuda oni nezadovoljni svojim ličnim položajem u stranci ne shvataju da ona ne pripada pojedincima“.\n„Mislim da će događaji koji slede pokazati da u DS-u nema struja, jer po svim ključnim pitanjima, od bojkota do opozicionog jedinstva, postoji ubedljiva podrška većine. Istina je samo da zagovornici drugačijih ideja jesu vidljiviji i glasniji u ‘medijima’“, rekao je Novaković.\nPodsetio je da su ministar zdravlja i ministar državne uprave i lokalne samouprave, Zlatibor Lončar i Branko Ružić, imali važnu ulogu u organizaciji prevremene sednice Glavnog odbora Demokratske stranke i da to ne može biti izraz „dobrih namera“.\n„Što se tiče kolega (koji su pokušali da organizuju prevremenu sednicu), niko ne treba da se vredja, biće dovoljno da se svom članstvu ne obraćaju sa naslovnica izrazito režimskih propagandnih glasila. U ovakvim situacijama, uvek bi trebalo da se pitate u čiju korist se odvijaju odredjeni događaji. Malo je naivnih da ne bi znali u službi kojih ili čijih interesa deluju“, rekao je Novaković.\naleksandar vučić demokratska stranka izbori 2020 nebojša novaković


Pokret „Dosta je bilo“ ocenio je danas da je poseta premijera Aleksandra Vučića Briselu i Njujorku zapravo otkazana i da su razlozi za to slučaj rušenja u Savamali i, kako se navodi, medijski linč opozicije i istaknutih gradjana.\n„Predstavnici Evropske unije i SAD otkazali su posete mandataru zakazane za kraj juna. Razlog za to su Vučićeve izjave u kojima je branio protivzakonito rušenje privatne imovine u Savamali, kao i medijski linč koji mandatar sprovodi nad opozicijom i istaknutim gradjanima preko Informera, Pinka i Studija B“, navodi se u saopštenju Pokreta „Dosta je bilo“.\nTaj pokret je dodao da je „jasno da je mandatar glavni i odgovorni urednik gotovo svih medija u Srbiji“ i da ih koristi za linčovanje neistomišljenika i lični obračun sa političkim protivnicima.\n„Vučić ne razume da bez opozicije, kritike i slobodnih medija ne postoji demokratija i da je pokušaj kriminalizacije svih koji imaju drugačije mišljenje put u diktaturu. To konačno uvidjaju i zvaničnici EU i SAD koji su i sami postali meta Vučićevog propagandnog tima. Uz podršku noćnom rušenju u Savamali, nepoštovanje privatne imovine, neoglašavanje policije i tužilaštva, ovakvo ponašanje Vučića predstavlja grubo kršenje vladavine prava. Očigledno je da su maske konačno pale i da se Vučić razotkrio kao glavni izvor nestabilnosti“, dodaje se.\n„Dosta je bilo“ je ukazao da su vladavina prava, sloboda medija i političkog delovanja, nepovredivost privatne imovine, nezavisno sudstvo, policija i tužilaštvo osnovne vrednosti na kojima su zasnovane SAD i sva uspešna društva u EU.\n„Pokret ‘Dosta je bilo’ pozdravlja odluku zvaničnika EU i SAD kojom svoju politiku u Srbiji vraćaju tim suštinskim vrednostima“, navodi se u saopštenju.


Višesatna drama u Kragujevcu tokom intervencije Hitne pomoći | Novosti.RS\nVišesatna drama u Kragujevcu tokom intervencije Hitne pomoći\nponedeljak, 19. 08. 2019. u 12:03\nPrevoz trudnice kolima hitne pomoći pretvorio se u dramu. Pacijentkinja u pometnji nakratko pobegla lekarima, ali je ipak na vreme zbrinuta\nINTERVENCIJA ekipe Zavoda za hitnu medicinsku pomoć u Kragujevcu se u popodnevnim satima 18. avgusta pretvorila u svojevrsnu dramu tokom koje je rođak trudnice koju je lekarski tim zbrinjavao razbio stakla na sanitetu. Potom je i žena pred porođajem iskočila iz vozila, ali - pukom srećom - niko od učesnika ovog nesvakidašnjeg događaja nije teže povređen.\nIz kragujevačke policije saopštavaju da su uhapsili F. P.(24) iz romskog naselja u mesnoj zajednici Palilula - zbog sumnje da je "počinio krivično delo nasilničkog ponašanja, te uništenja i oštećenja tuđe stvari".\nPROČITAJTE JOŠ: Zatvor za vozača koji je kod Smedereva vozio 257 kilometara na čas\nSumnja se i to da je F. P., u kući u kojoj živi, vređao ekipu Službe hitne pomoći koja je na intervenciju izašla da bi ukazala pomoć njegovoj trudnoj rođaci. Potom im je, navodno, pretio i metalnom šipkom polomio staklo na sanitetu... Osumnjičenom je određeno zadržavanje do 48 sati i on će, uz krivičnu prijavu, biti priveden Osnovnom javnom tužilaštvu u Kragujevcu.\nInače, ekipa Zavoda je intervenisala jer joj je javljeno da je trudnica pala niz stepenice, a osumnjičeni je kasnije izjavio da je medicinski tim napao, uveren u to da su medicinari došli zbog njega!\nPROČITAJTE JOŠ - Lekar iz Kikinde koji je živu pacijentkinju proglasio mrtvom dao otkaz\n- Posle pregleda, lekarski tim je trudnicu zbrinuo u sanitet, ali je onda razbijeno staklo na specijalnom vozilu i pacijentkinja je iskočila napolje. Zbog svega toga, lekari su se povukli sa terena i sačekali dolazak interventne policijske ekipe - kaže direktor kragujevačke Hitne pomoći dr Aleksandra Vasović, napominjući i to da je potom nastavljeno ukazivanje pomoći trudnici koja je, kasnije, upućena na dalje lečenje.\nKako saznajemo u ovdašnjem Kliničkom centru, pacijentkinja je zbrinuta na Odeljenju ginekologije i nije ozbiljnije ugrožena.\nPROCEDURA U SPORNIM SITUACIJAMA\nU SPORNIM situacijama, poput ove, procedurom je predviđeno da se ekipa Hitne pomoći povuče na bezbednu razdaljinu, do dolaska policije - kaže direktorka Aleksandra Vasović. - I pored te zakonske obaveze, ali i evidentnog rizika, naš medicinski tim je konstatovao zdravstveno stanje trudnice. Lekarsko osoblje se povuklo sa terena tek nakon što je osumnjičeni razbio stakla na sanitetskom vozilu...


Uspešan nastavak sezone košarkaša Mladosti - Ozonpress :: internet portal\nPosle pauze nastavljane su sezone u Drugoj regionalnoj ligi Zapad i Međuregionalnoj pionirskoj košarkaškoj ligi. Selekcije Mladosti koje nastupaju u ovim ligama su danas ostvarile ubedljive pobede.\nPrvi tim Mladosti koji čine uglavnom mladi igrači iz juniorskog pogona je slavio na gostovanju u Užicu. Ekipa koju predvodi Darko Tanasijević je u hali Veliki park savladala OKK Užice rezultatom 57:78 (13:25,13:24,25:12,6:17). Do ubedljivog trijumfa na gostovanju Mladost je došla pre svega boljom igrom u prvih 20 minuta, kada je i stvorena nedostižna prednost. Dvocifreni učinak u čačanskom timu su ostvarili Petrović sa 23, Kolarević sa 20, Stankoski sa 13 i Adžemović sa 10 postignutih poena. Mladost već u sredu ima novi meč, kada u zaostaloj utakmici dočekuje ekipu Morave.\nPioniri Mladosti su nastavili tamo gde su stali na kraju prvog dela prvenstva Međuregionalne lige. U derbi utakmici 12.kola Mladost je u hali kraj Morave savladala Radnički iz Kragujevca sa ubedljivih 93:63 (30:12,26:16,15:21,22:14). Do dvanaeste uzastopne pobede u sezoni mladi igrači Mladosti su stigli posle sjane igre, posebno u prvih 20 minuta. Na velikom odmoru rezultat je glasio 56:28, a u tom periodu igre pioniri Mladosti su ubacili devet trojki iz 14 pokušaja. Do kraja utakmice, uz nastup svih igrača razlika je rasla do konačnih 30 poena. Najefikasniji u danas odličnom timu Mladosti su bili Erić sa 24, Tatić sa 21, Bugarčić je postigao 15, a Simović 12 poena. U narednom 13.kolu lider na tabeli gostuje ekipi OKK Ivanjice.


Taksisti će moći sami da biraju marku novih vozila, ali će sva morati da budu ove boje - Infobrif\nTaksisti će moći sami da biraju marku novih vozila, ali će sva morati da budu ove boje\nObjavljeno 17.10.2019. u 13:29 poslednja izmena 17.10.2019. u 13:15\nPrilikom kupovine automobila koju će subvencionisati država, taksisti će moći sami da biraju marku vozila, ali ne i boju, saznaje „Blic Biznis“.\nPrema informacijama „Blica“, svi automobili koje taksisti budu kupovali, koristeći novčanu pomoć države, moraće da budu bele boje, a taksi prevoznici će imati pravo da sami odluče o modelu i ceni.\nSubvencije će biti u visini od po nekoliko hiljada evra, a tačan iznos trebalo bi da bude poznat tokom sledeće nedelje. Tada će, kako saznajemo, biti nastavljeni pregovori između taksista i države, odnosno Ministarstva finansija.\nKupovina vozila uz subvenciju, prema našim informacijama, imaće tri koraka – taksisti će morati da obezbede učešće, država će dati subvenciju, a ostatak do ukupne cene novog vozila, taksisti će moći da otplaćuju na pet godina putem lizinga ili bankarskog kredita.\nIzvor „Blic Biznisa“ kaže da će najčešći izbor među taksistima biti vozila srednje klase koja koštaju između 15.000 i 17.000 evra.\n„Da li će to biti automobili marke Mercedes, Fiat, Škoda ili VW odluka je na samim taksistima. Trenutne analize govore da taksisti u Srbiji danas voze automobile koji su u proseku stari 10 godina, kao i da je svaki taksista u poslednjih sedam godina u proseku promenio 2,7 vozila“, kaže naš dobro upućen sagovornik.\nKako je „Blic Biznis“ juče pisao, taksisi će za dobijanje subvencije morati da ispune najmanje dva uslova – da je taksi prevoznik registrovan i da nema dugovanja prema državi. Njih, prema najnovijim procenama, trenutno ispunjava između 12.000 i 13.000 taksista na nivou cele Srbije od ukupno 17.400 taksi prevoznika u našoj zemlji.\nIzvor „Blica“ kaže da će uslova sigurno biti još , poput recimo, da se taksi delatnošću taksista mora baviti određeno vreme, ali da konačna lista tek treba da bude definisana.\nPosle dvanaest dana blokade centra Beograda taksisti su pre dva dana okončali protest i to nakon razgovora sa predsednikom Aleksandrom Vučićem.\nVučić je nakon sastanka, rekao da će taksisti dobiti subvencije države, ali nije precizirao o kakavim subvencijama je reč. Tada je ocenio i da je država spremna da pomogne unapređenje kvaliteta taksi službi.\nEU i Britanija konačno postigle sporazum o Bregzitu\nKC Vojvodine: Medicinska sestra završila u Urgentnom jer je pretučena stalkom za infuziju


Najveće kineske banke suspendovale finansijske transakcije za Severnu Koreju\nFilijale najvećih banaka u Kini suspendovale su finansijske transakcije za Severnu Koreju, što ukazuje na to da je Peking pojačao mere protiv Pjongjanga ranije nego što se očekivalo.\nZaposleni u filijalama banaka u Pekingu i pograničnom gradu Janđi - glavnom trgovinskom i transportnom centru između dve susedne zemlje - rekli su da su njihove banke zabranile Severnokorejcima otvaranje novih računa, a neke su čak počele da zatvaraju postojeće račune.\nOgraničenja su uvedena mnogo pre nego što je Savet bezbednosti Ujedinjenih nacija sinoć jednoglasno odobrio nove sankcije prema Pjongjangu, nakon najnovijeg i najvećeg nuklearnog testa koji je izvela ta zemlja.\nSlužbenici u nekoliko filijala velike kineske bankarske "četvorke" - Industrijske i komercijalne banke Kine, Poljoprivredne banke Kine, Bank ov Čajna i Kineske građevinske banke - potvrdili su uvođenje finansijskih restrikcija za klijente iz Severne Koreje. Njihovi računi su zamrznuti, što znači da ne mogu da povlače novac.\n"Oni više ne mogu da koriste svoje račune u Janđiju, kao ni naše usluge... Već smo počeli da ih obaveštavamo o otkazivanju računa. Omogućili smo im da sami otkažu račune. Ako to ne žele, onda im nećemo dozvoliti da ih koriste", kažu zaposleni.


Napad ispred vlade izolovan slučaj — Викиновости\nNapad ispred vlade izolovan slučaj\nRim/ Italija (Beta) - Napad na policajce ispred sedišta italijanske vlade u Rimu u nedelju „izolovan je slučaj“ i nema nikakve opasnosti po javni red, saopštila je italijanska vlada.\nNapad se može smatrati „izolovanim slučajem“, rekao je novinarima novi italijanski ministar unutrašnjih poslova Anđelino Alfano, objašnjavajući da se radi o „tragičnom činu jednog nezaposlenog čoveka koji je hteo da se ubije“.\nAlfano je kazao i da „opšta situacija u javnom redu posle tog incidenta ne izaziva zabrinutost“, ali je dodao i da je bezbednost ugroženih objekata ipak pojačana.\nNapadač koji je u nedelju pucao na policajce ispred italijanske vlade, uhapšen je, a mediji su preneli da se radi o 46-godišnjem Luiđiju Prijetiju iz Kalabrije, koji je nameravao da se posle tog napada ubije.\nU napadu su ranjena dvojica policajaca i jedna trudnica. Napad se dogodio u trenutku dok su članovi nove italijanske vlade polagali zakletvu, a novi ministri obavešteni su o incidentu tek posle ceremonije, preneli su italijanski mediji.\n„Napad ispred vlade izolovan slučaj” Novinska agencija Beta, 28. april 2013. (srpski)\nPreuzeto iz „https://sr.wikinews.org/w/index.php?title=Напад_испред_владе_изолован_случај&oldid=3147010”\nKriminal u Italiji\nOva stranica je poslednji put uređena na datum 5. avgust 2015. u 11:19 č.


Vučić: Priština neće kompromis | Boom93\nPredsednik Srbije Aleksandar Vučić izjavio je danas na sednici Skupštine Srbije posvećene Kosovu i Metohiji da od toga kako ova generacija bude rešavala pitanje Kosova zavisi budućnost dece Srbije i države, dodavši da je kompromis jedino rešenje, ali da on ne vidi kako bi to kompromisno rešenje izgledalo.\n“Od toga kako ga naša generacija bude rešavala zavisi budućnost naše dece i države”, rekao je Vučić i dodao da se odlaganjem i kupovinom vremena problem nije rešio, već će morati da se reševa odgovorno sa strateškim pogledom na budućnost. On je dodao da pred državom nije lak zadatak i nije vreme za “svečarsko raspoloženje i nije vreme za prevelika očekivanja koja nisu u skladu sa realnošću koja nas okružuje”.\nVučić je ponovio da je kompromis jedino rešenje, ali da on ne vidi kako bi to kompromisno rešenje izgledalo, niti vidi nameru druge strane da uopšte razmišlja o kompromisu i da Priština samo misli da će SAD i EU da nateraju Srbiju da prizna nezavisnost Kosova. Kako je rekao, Srbija treba da nađe put odgovornosti da traga za kompromisom i čuva nacionalne interese i da oni moraju narodu da govore istinu, a neka narod lažu oni koji ih inače lažu. Poručio je da se prema pitanju Kosova vlast mora ponašati odgovorno, ali da neće dozvoliti nikakvu novu “Oluju, Bljesak ili progon srpskog naroda”, što su poslanici ispratili aplauzom.\nVučić je rekao da Srbija želi da bude u fer utakmici, iz koje će svi izaći nezadovoljni, jer će biti postignut kompromis, ali da se boji da želja za kompromisom ne postoji na drugoj strani i da ono što Priština pokazuje nema veze sa realnošću i odgovornošću. “Na kraju naša ponuda jesu razgovori, razgovori, razgovori i da dođemo do kompromisnog rešenja. Molim sve da ne teraju Srbiju da uradi ono što ne može, već da joj pomognu da uradi ono što može”, poručio je Vučić, što je pozdravljeno aplauzom koji je trajao duže od dva minuta, a poslanici su stajali. Ocenio je da je Kosovo pitanje koje je u potekstu svake političke teme i svakog napora Srbije. On je rekao da na Kosovu živi ne više od 95.000 Srba i ne više od 1,3 miliona Albanaca, a da se i Srbi i Albanci iseljavaju sa Kosova. Vučić je istakao da je lako u Beogradu biti za zamrznut konflikt, ali da Srbi na Kosovu žive neuporedivo teže i da u Beogradu sluša da kako vreme prolazi Beograd je jači, a Priština slabija i da on veruje da je to možda tačno u ekonomskom smislu, ali da nije siguran da je tako i politički, jer zapadne sile svoj stav neće menjati i da će se zalagati za nezavisnost Kosova.\n“Pozicija naše zemlje je takva da je dijalog jedini mogući način za rešavanje pitanje Kosova”, rekao je Vučić. Govoreći o dijalogu sa Prištinom, rekao je da su svi akti i dokumenti javno objavljeni i da su osnovne sporazume mogla da i deca pročitaju i zapamte. On je ponovio da Albanci nisu spremni da prihvate srž Briselskog sporazuma i da to sada otvoreno govore i da je premijer Kosova Aljbin Kurti nedvosmiselno rekao da ga ne zanima ono što su neke vlade ranije potpisivale i da su to bile nelegitimne vlade. Kako je rekao, Kurti je kazao da želi drugačije pregovore, odnosno da Beograd odmah prihvati nezavisnost Kosova. Vučić je ponovo ispričao kako ga je Kurti pet puta pitao kada će Srbija priznati Kosovo, a da mu je on smireno odgovorio “nikada”, što je u skupštinskoj sali pozdravljeno aplauzom koji je trajao duže od minut.\n“Situacija je daleko teža od njegovog ‘kada’ i mog lakog ‘nikada’ i vaše emotivne reakcije”, poručio je Vučić poslanicima. On je rekao da kada se govori o Zajednici srpskih opština, prištinska strana govori da želi multietničko Kosovo, a da o tome govore oni koji su se otcepljivali po etničkom pitanju. Vučić je govorio o važnosti očuvanja mira i stabilnosti zbog stranih investicija, jer će bez mira i stabilnosti Srbija opet biti “na dnu Evrope”. On je pozvao političare da se ne zavaravaju mišlju da će Albanci prihvatiti široku autonomiju, jer nijedan jedini to neće, jer Srbija nije dovoljno velika da promeni mišljenje Francuske i Nemačke, ali da ne želi ni da bude ponižena i prihvata uslove i da je i Kurtiju, ali i u Beloj kući odbio američku ideju međusobnog priznanja.\nTokom govora osvrnuo se i na naoružavanje Kosova i rekao da i pored toga šta im daju Amerikanci, Turci i Nemci u odnosu na ono koliko Srbija ima novca i koliko ulaže to “nije ni za brigu”, ali da je za brigu trend koji pokazuje da pojedine zemlje zapada žele da ih dodatno naoružaju i opreme. Govoreći o navodima za pokretanje tužbe za genocid Srbije na Kosovu, Vučić je pozvao Prištinu da ne preti, već da to učini, a da je od navoda o humanitarnoj katastrofi tačno samo da je Srba oko 120.000 manje. “U Kosovu Polju više nemamo nikoga, možemo samo da pevamo “Srpska se truba…’ ali mi u Kosovu Polju nemamo nikoga”, rekao je Vučić. Rekao je da onaj ko želi rat treba da šalje svoju, a ne tuđu decu, da njegova deca neće biti kukavice, ali da ne bi voleo da mu decu neko vraća u kovčegu, pa ne bi voleo ni tuđu decu da neko vraća u kovčegu. Istakao je da je upozorio Kurtija da ne pokušavaju fizički da zauzima stanicu Valač i da mu je poručio da to može da učini na 24 ili 48 sati. Vučić je rekao da Srbi ne mogu da očekuju neku veliku pravdu i dodao da nema ni pravde ni smislenih odgovora, jer ne dobija smislen odgovor po kom principu jedni smeju da budu samostalni, a drugi ne, već da Srbija mora da gleda kako da sačuva sebe.\n“Nije nama više problem odliv, problem je što nemamo decu. I dalje to postoji kao problem, ali ni blizu kao pre 10, 20 ili 30 godina. Naše je da nađemu tu sredinu, da vidimo kako da sačuvamo obraz i svoju naciju. Dete postaje najvažnija činjenica za svakoga od nas. Nećemo ništa ni sa čim ako ne budemo imali dece”, rekao je Vučić. On je naveo da je prosečno godišnje davano oko 500 miliona evra za Srbe na Kosovu, a da bi ove godine trebalo da bude završeno sa 750 ili 800 miliona. Tokom izlaganja Vučić je govorio o izdvajanjima za izgradnju zgrade Univerziteta u Prištini sa sedištem u Kosovskoj Mitrovici, završetku povratničkog naselja Sunčana dolina, kao i ulaganja u Klinički centar u Kosovskoj Mitrovici, kao i ulaganjima u održavanje 37 manastira i crkava i rad narodne kuhinje.\nOn je rekao da su kamere ugrađene u svaku školu i vrtić u srpskim sredinama, sa ciljem povećanja bezbednosti dece, jer su se napadi dešavali u školskim dvorištima, te istakao i da je novac bio opredeljen za mere pronatalitetne politike i da želi da se poveća pomoć za pronatalitetne politike u siromašnim opštinama. Vučić se osvrnuo i na vakcinaciju protiv kovid-19 i rekao da je vakcinisano 25.500 ljudi iz srpskih sredina na Kosovu, a da je oko 22.600 revakcinisano, te ukazao na velike probleme tokom sprovođenja vakcinacije. On je tokom govora u Skupštini naveo da je opozicija neodogovorna i da pred strancima govore da je najvažnije da im pomognu da se “rastosiljaju diktatora Vučića”, a da je u dijalogu nedostatak transparentnost, ali da nikada ne nude rešenje.\nSa druge strane rekao je da je jučerašnji sastanak sa delom opozicije bio dobar i da iako imaju različite stavove, izrazili su spremnost da pomognu državi. Pre početka obraćanja Vučić je pozdravljen aplauzom koji je trajao duže od jednog minuta. Na galeriji Skupštine Srbije sedeli su predstavnici Srpske liste.\nOznakeAleksandar Vučić Kosovo Narodna skupština predsednik Srbije sednica Srbija


Bregzit u praksi | Unija Poslodavaca Srbije\nDanas, 25. juna 2021. godine, održan je sastanak BusinessEurope članova i Maroša Šefčovića, potpredsednika Evropske komisije za odnose između institucija i planiranje politike.\nPrema komentarima gospodina Maroša, čini se da UK nastavlja da otežava brže postizanje daljih dogovora i jednostrano stavlja van snage neke postignute dogovore. Kao primer je naveo odbacivanje nalepnica za obeležavanje mesa uvezenog iz EU, odnosno toga da li je namenjeno za tržište UK ili Severne Irske koja ima poseban status u trgovini sa EU na osnovu Protokola o Irskoj i Severnoj Irskoj. Poslodavačke kolege iz UK i Republike Irske su podvukle da u njihovim organizacijama postoji konsenzus da unilateralizam nije opcija i da je potrebna doza fleksibilnosti, ali da se pri tome ne smeju ugroziti interesi biznisa.\nI druga pitanja muče privrednike na obe strane, kao što je prenošenje ličnih podataka iz EU u UK. Prema Opštoj uredbi o zaštiti podataka EU (GDPR), UK je nakon Bregzita postao zemlja trećeg sveta. Kao rezultat, prenošenje je dozvoljeno samo ako je nivo zaštite podataka u UK jednak nivou u EU, ali relevantnu Odluku o adekvatnosti podataka EU još uvek nije usvojila. Takođe je neizvesno da li će sudovi osporiti status adekvatnosti podataka Ujedinjenog Kraljevstva, što je izuzetno važno za preduzeća koja posluju u oblasti pružanja usluga.\nSasvim je izvesno da će EU pružiti svu podršku u ubrzavanju tekućih procesa. Gospodin Maroš je podvukao da “ukoliko UK odluči da preduzme unilateralne korake tokom narednih sedmica, EU neće biti stidljiva u pružanju svog odgovora”.\nSporazum o trgovini i saradnji između Evropske unije (EU) i Ujedinjenog kraljevstva (UK) je sklopljen u poslednjem trenutku i stupio je na snagu 1. maja 2021. godine. Uprkos višegodišnjim pregovorima i pripremama za Bregzit, jasno je da se više ne može govoriti o trgovini bez frikcija (ukupni direktni i indirektni troškovi vezani za izvršenje finansijske transakcije) što je u praksi donelo brojne probleme. U Švedskoj je, na primer, 80% članova nacionalnog udruženja poslodavaca prijavilo porast papirologije što je donelo i veće troškove. S druge strane, u Francuskoj su, na primer, za svoj profit zabrinuta posebno preduzeća u sektoru ribarstva, pošto je Sporazumom EU kvota za ribolov u UK vodama smanjena za 15% tokom prve godine njegove primene i za 2,5% svake naredne godine.


Ugovor će potpisati gradonačelnik Banjaluke Dragoljub Davidović i predstavnici Konzorcijuma “Ludvig Fajfer”, “Hidrokop” i “Niskogradnja”.\nIz Administrativne službe grada podsjećaju da su Kreditni zavod za obnovu Njemačke (KfW) i Grad Banjaluka 12. oktobra 2009. godine potpisali Ugovor o kreditu i donaciji o finansiranju projekta, koji se odnosi na sanaciju i izgradnju infrastrukture vodosnabdijevanja i odvođenja otpadnih voda u Banjaluci.\nProjekat čine dvije komponente – “Rekonstrukcija i izgradnja sistema vodosnabdijevanja” i “Sanacija i izgradnja sistema odvođenja otpadnih voda”. Ovim projektom je predviđeno proširenje gradske mreže za novih 36 kilometara, dok će kanalizacija biti izgrađena u dužini od 25 kilometara.\n“Grad Banjaluka kao investitor, uz podršku Vlade Njemačke i EU, ulaže napore za poboljšanje sistema vodosnabdijevanja i kanalizacije, u cilju kvalitetnijih životnih uslova stanovništva i zaštite prirodnih resursa”, navodi se u saopštenju. Srna\nTagovi: banjalukadragoljub davidovickfwugovor


U Višegradu obilježen Dan boraca Srpske i Prvog srpskog ustanka – Visegradlive.com\nHome / Visegrad / Aktuelnosti Višegrad / U Višegradu obilježen Dan boraca Srpske i Prvog srpskog ustanka\nU Višegradu obilježen Dan boraca Srpske i Prvog srpskog ustanka\n2 sedmice ago\tAktuelnosti Višegrad 236 Views\nU Višegradu je obilježeno 217 godina od početka Prvog srpskog ustanka i Dan boraca odbrambeno-otadžbinskog rata Republike Srpske u kojem su život dala 23.184 pripadnika Vojske Srpske.\nU manastiru Dobrun služen je parastos poginulim srpskim ustanicima, a potom položeni vijenci i cvijeće na spomenik voždu Karađorđu.\nParastos u Višegradu (foto: SRNA)\nDelegacije su položile cvijeće i na centralni spomenik braniocima Republike Srpske na višegradskom Trgu palih boraca.\nObilježavanju je prisustvovao predsjednik Vlade Republike Srpske Radovan Višković i predsjednik Odbora Vlade Republike Srpske za njegovanje tradicija oslobodilačkih ratova i ministar rada i boračko-invalidske zaštite Duško Milunović.\nIz parlamenta Srpske je prisustvovala delegacija Narodne skupštine Republike Srpske u kojoj su bili narodni poslanici Pero Petrović, Ljubiša Krunić i Aleksandar Glavaš.


Projekat nemačko-srpske saradnje „Savetodavne usluge u oblasti energetske efikasnosti u zgradarstvu“ svečano je završen na konferenciji u Beogradu. Tom prilikom predstavljeni su rezultati saradnje i primeri dobre prakse.\nProjekat je sprovela Nemačka organizacija za međunarodnu saradnju GIZ (Deutsche Gesellschaft für Internationale Zusammenarbeit) u saradnji sa Ministarstvom rudarstva i energetike i Ministarstvom građevinarstva, saobraćaja i infrastrukture, a trajao je devet godina, od 2008.\n„Nakon devet godina predanog rada projekat se završava, a kao jedan od najvažnijih rezultata je činjenica da je Srbija uspela da se pozicionira kao lider u oblasti energetske efikasnosti u zgradama u regionu Zapadnog Balkana“, rekla je Renate Šindlbek, vođa projekta „Savetodavne usluge u oblasti energetske efikasnosti u zgradarstvu“.\nPrema njenim rečima, danas u Srbiji ima skoro 1.600 licenciranih inženjera za energetsku efikasnost. Od kada je uveden sistem energetske sertifikacije zgrada izdato je skoro 1.500 energetskih pasoša, a direktan rezultat toga je ušteda primarne energije od 150.000 MWh i smanjenje emisije CO2 od oko 30.000 tona godišnje.\nSlika 1: Vođa projekta „Savetodavne usluge u oblasti energetske efikasnosti u zgradarstvu“ Renate Šindlbek (fotografija: GIZ)\nPomoćnik ministra rudarstva i energetike Miloš Banjac izjavio je da je Srbija posvećena sprovođenju direktiva EU u oblasti energetike i postigne nacionalne ciljeve koji se tiču energetike.\n„Prema zvaničnoj statistici, zgrade su zaslužne za 40 odsto ukupne potrošnje energije i 36 odsto emisija CO2 u zemljama EU. Poboljšanje energetske efikasnosti u zgradama nosi veliki potencijal za uštedu energije, ali je veoma teško postići je“, rekao je Banjac.\nKao svetli primer unapređenja energetske efinaksnosti u zgradarstvu predstavljen je grad Pirot. Gradonačelnik Vladan Vasić rekao je da će Pirot osnovati budžetski fond za energetsku efikasnost na prvoj sednici skupštine grada u martu. Iz tog fonda biće uloženo oko 15 miliona dinara u unapređenje energetske efikasnosti stambenih objekata.\n„Pred potpisivanjem smo prvog projekta javno-privatnog partnerstva u našem gradu. Radi se o zameni izvora energije i kotlova u našim školama“, rekao je on i dodao da se čeka studija izvodljivosti o rekonstrukciji javne rasvete. Sproveden je projekat izgradnje regionalne deponije, a planira se i izgradnja postrojenja za prečišćavanje otpadnih voda u saradnji sa bankom KfW.\nJovanka Atanacković, vršilac dužnosti pomoćnika ministra građevinarstva, saobraćaja i infrastrukture, navela je da je sprovođenje projekta dovelo do toga da postoji zakonodavni okvir za energetsku sanaciju zgrada, kao i nacionalna tipologija stambenih zgrada.\n„Prema Direktivi EU 2012/27, Srbija će utvrditi dugoročnu strategiju za obnovu i energetsku sanaciju u zgradarstvu počev od 2020. godine“, rekla je ona.\nPredsednica Parlamentarnog foruma za energetsku politiku Srbije Aleksandra Tomić podsetila je da su zgrade Skupštine, Vlade i Palate Srbija dobile energetske pasoše kao rezultat saradnje sa GIZ-om.\nZavršnoj konferenciji projekta „Savetodavne usluge u oblasti energetske efikasnosti u zgradarstvu“ prisustvovali su brojni predstavnici institucija Srbije, obrazovnih ustanova i međunarodnih organizacija. U Srbiji GIZ sprovodi i projekat za poboljšanje energetske efikasnosti u javnim zgradama, koji traje do 2018. godine.\nTagovi: Aleksandra Tomić, energetska efikasnost, EU, Evropska unija, GIZ, KfW\nPočetna » Vesti » Energetska efikasnost » Svečano završen srpsko-nemački projekat unapređenja energetske efikasnosti u zgradarstvu


SARAJEVO Ministar komunalne privrede u Vladi KS\nPrimjer nepotizma i stranačkog uhljebljavanja\nSrđan Mandić: Puno pričao\nSrđan Mandić, ministar komunalne privrede u Vladi KS, na današnjoj sjednici Skupštine KS, na kojoj će se glasati o nepovjerenju Vladi KS, govorio je o radu tog ministarstva na čijem je čelu bio.\nKao najveći uspjeh izdvojio je "čišćenje" KS.\nPojasnio je da se tu ne radi samo o čišćenju smeća i deponija već i čišćenju od korupcije, kriminala i nepotizma.\nIpak, ako se malo bolje sagledaju stvari, onda se može reći da je upravo Naša stranka, čiji je kadar Mandić, postala primjer nepotizma i stranačkog uhljebljavanja.\nKao jedan od primjera je i zapošljavanje sestre zastupnice Naše stranke Neire Dizdarević.\nNaime, njena sestra Ena Avdibegović je u Kantonalnom javnom komunalnom preduzeću "Rad" dobila posao s pripadajućom osnovnom plaćom od 1.587,60 KM.\nInteresantno je da je spomenuta Avdibegović zaposlena u KJKP "Rad" isti dan kada je i Nadzorni odbor tog preduzeća imenovao Veru Arnautović, koja je na bila v. d. direktorice KJKP "Rad", i to na prijedlog Naše stranke.\nResorni ministar koji "pokriva" djelovanje KJKP "Rad" je ministar komunalne privrede i infrastrukture Srđan Mandić (Naša stranka).\nTakođer, u Ministarstvu komunalne privrede i javnim preduzećima nad kojima nadležnost ima to ministarstvo poslove su dobili vijećnici Naše stranke iz Općine Novi Grad Amela Topuz-Bajraktarević i Vernes Ćosić.\nStranačkog zapošljavanja je bilo i u VIK-u ("Vodovod i kanalizacija"). Nadležnost je to ministra Mandića, a jedan od najpoznatijih primjera stranačkog uhljebljavanja je ono Damira Saračevića, predsjednika Općinskog odbora Naroda i Pravde u Starom Gradu te bivšeg člana Nadzornog odbora ViK-a i bivšeg savjetnika Elmedina Konakovića, u vrijeme dok je ovaj obnašao funkciju premijera KS.\nSaračević je dobio posao u ViK-u kada je na poziciju direktora došao NiP-ov kadar Enver Hadžiahmetović.\nSrđan Mandić Vlada KS Sjednica Skupštine KS\nMinistar Mandić o malverzacijama s hotelima na Ilidži: ViK je otkrio da imaju dva rezervoara i tako vrše napajanje\nSarajlije plaćaju 575.000 maraka subvencije za potrošače plina u RS?\nNAKON NEREDA NAVIJAČA


Ovo je prava i jedina istina o Briselskom sporazumu i "srpskom priznavanju Kosova"! - Recepti\nizvor: instagram printskrin\nZvaničnici koji odlaze svako malo za pregovarački sto, upućuju na to da je srpska strana ispunila sve dosadašnje zahteve, naspram albanske koja svoje neispunjavanje pokriva žestokim napadima da je “priznanje jedina opcija”.\nStari kontinent je ostao nem na informacije o ultimatumu, blago demantujući da takav sporazum postoji, dok je naravno iz Beograda stav jasan – neprihvatljivo!\nNaša strana poštuje datu reč, nema lobiranja za povlačenjem priznanja, dok sa druge strane Albanci ne prestaju sa lobiranjem za priznanje iako je prethodno dogovor sa Belom kućom bio da se sa tim stane – momentalno.\nPromovisanje velike Albanije, razne nebuloze te vrste, “prisvajanje ajvara”, provokacije na društvenim mrežama… Srbija se trudi da ostane nema i da ostavi po strani nerelevantne i neistinite informacije koje nemaju mesta za pregovaračkim stolom, ali, očigledno da je tako nešto neizbežno.\nObećanje o ulasku u Evropsku uniju zarad priznavanja Kosova, to je stavka koja se pominje kao deo “novog sporazuma”, odnosno ultimatuma… Takav papir je “mrtvorođen”.\nTagovibrisel kosovo priznanje sporazum srbija


Edukativno druženje policije i učenika osnovnih škola | Palelive.com\nPočetna Novosti Aktuelnosti Edukativno druženje policije i učenika osnovnih škola\nEdukativno druženje policije i učenika osnovnih škola\nPripadnici Centra javne bezbjednosti /CJB/ Istočno Sarajevo danas su ispred Osnovne škole “Srbija” na Palama organizovali druženje sa učenicima kojima su predstavili svoje aktivnosti, u okviru republičke akcije “Zaštitimo djecu u saobraćaju”.\nTokom edukativnog druženja sa pripadnicima saobraćajne policije, učenici su imali priliku da učestvuju u regulisanju saobraćaja i da na simboličan način ukažu vozačima da voze sporo i oprezno u blizini škola.\nSlično druženje Centar planira da organizuje i sa saobraćajnom sekcijom Osnovne škole “Sveti Sava” u Istočnom Novom Sarajevu.\nCentar javne bezbjednosti Istočno Sarajevo apelovao je da vozače smanje brzinu kretanja vozila pored škola, s obzirom na početak nove školske godine, te započeo realizaciju i organizovanje preventivnih aktivnosti koje uključuju i apel da vozači voze oprezno i poštuju saobraćajna pravila i propise.\nCilj kampanje, koja se sprovodi tokom septembra u okviru republičke akcije “Zaštitimo djecu u saobraćaju”, jeste zaštita svih učesnika u saobraćaju, prvenstveno djece predškolskog i školskog uzrasta, te podizanje bezbjednosti saobraćaja na što veći nivo.\nPolicija će raditi pojačano i biti prisutna u urbanim zonama i u blizini škola, a biće organizovana i edukativna predavanja u školama o temi bezbjednog i pravilnog učešća pješaka u saobraćaju za mlađe učenike.\nPrethodni članakProtekle sedmice završena besplatna “Škola plivanja”\nNaredni članakDanas Dan otvorenih vrata


Dobrotvorna organizacija "Trojeručica" poklonila bolnici 28 kreveta /VIDEO/ - NTV Arena\nDobrotvorna organizacija “Trojeručica” poklonila bolnici 28 kreveta /VIDEO/\nDobrotvorna organizacija Eparhije zvorničko-tuzlanske “Trojeručica” uručila je danas 28 bolničkih kreveta Bolnici “Sveti vračevi” u Bijeljini kao donaciju iz Švajcarske.\nPredsjednik ove organizacije đakon Velislav Mišura rekao je novinarima da je donacija obezbijeđena uz podršku Humanitarne organizacije “Nemanjići” i Humanitarne grupe za podršku sela Bare iz švajcarskog kantona Tićino.\n“Na prijedlog našeg člana, sveštenika iz Modriče Jadranka Stojanovića, koji je bio u kontaktu sa humanitarnom organizacijom iz Tićina, saznali smo da već duže opremaju bolnice u Republici Srpskoj i to je bio povod da organizujemo ovu pomoć i Bolnici `Sveti vračevi` u Bijeljini”, naveo je Mišura.\nOn je napomenuo da je “Trojeručica” za vrijeme vanrednog stanja zbog virusa korona obezbjeđivala besplatne zaštitne maske koje je dijelila zdravstvenim ustanovama i stanovnicima.\n“U okviru našeg rada brinemo o socijalno najugroženijim porodicama, obezbjeđujemo im hranu i higijenske pakete, u saradnji sa crkvenim opštinama gradimo nekoliko kuća za ugrožene, a počinjemo i projekat `Mi smo djeca Božija` usmjeren na brigu o djeci sa posebnim potrebama i njihovo snažnije uključivanje u svakodnevan život”, istakao je Mišura.\nPrema njegovim riječima, Dobrotvorna organizacija “Trojeručica” djeluje od 2018. godine, uz blagoslov Njegovog preosveštenstva episkopa zvorničko-tuzlanskog Fotija.\nPomoćnik direktora za medicinske poslove bijeljinske bolnice Mikajlo Lazić uručio je zahvalnicu organizaciji “Trojeručica” i zahvalio svima koji su učestvovali u ovoj humanitarnoj akciji.\n“Bolnički kreveti su jedni od najsavremenijih, mnogo su udobni, što je veoma bitno za pacijente koji moraju da leže 24 sata dnevno i pomoći će bolesnicima koji se nalaze na liječenju u našoj bolnici”, rekao je Lazić.\nTags: bijeljina, bolnica, donacija, trojerucica\nOdnosi u svim oblastima na izuzetno visokom nivou /VIDEO/\nU ovoj godini devet prijavljenih za zloupotrebu droge /VIDEO/


Medveđa – Strana 3 – Info Centar Juga\nProjekat SUPER (Support to preschool education system reform in Serbia) kao podrška reformi sistema predškolskog vaspitanja u Srbiji, započeo je realizaciju pre 2,5 godine. Cilj projekta bio je da se dodatno ukaže na značaj predškolskog vaspitanja i obrazovanja (PVO) za decu i porodicu, kao i promovisanje prava deteta i porodice na kvalitetno i dostupno predškolsko […]\nU okolini Medveđe policija pronašla zasad sa oko 1260 stabljika kanabisa\nU nastavku akcije “Gnev” pripadnici Ministarstva unutrašnjih poslova u Leskovcu, uhapsili su M.S.(1992) i B.K. (1990) iz ovog grada, zbog postojanja osnova sumnje da su izvršili krivično delo neovlašćena proizvodnja i stavljanje u promet opojnih droga. Intenzivnim operativnim radom policija je u okolini Medveđe pronašla zasad sa oko 1260 stabljika kanabisa. Takođe, pretresom kuće koju […]\nU Jablaničkom okrugu u poslednja 24 sata 68 novozaraženih korona virusom\nU poslednjih 24 sata na teritoriji Jablaničkog okruga od 311 rezultata, 68 su sa pozitivnim nalazom. Od tog broja, 44 lica sa teritorije grada Leskovca, 12 lica iz Vlasotinca, 5 iz Lebana, 5 lice iz Medveđe i dva lica sa teritorije opštine Bojnik. Struktura: 21 zaposleno lice, 21 nezaposlenio, 16 penzionera, 7 učenika, 2 studenta […]\nBroj novozaraženih korona virusom u Jablaničkom okrugu duplo veći u odnosu na prethodni dan\nU poslednjih 24 sata na teritoriji Jablaničkog okruga od 318 rezultata, 92 su sa pozitivnim nalazom. Od tog broja, 60 lica sa teritorije grada Leskovca, 18 lica iz Vlasotinca, 4 iz Lebana, 2 lice iz Medveđe i osam lica sa teritorije opštine Bojnik. Struktura: 48 zaposlenih lica, 21 nezaposlenih, 10 penzionera, 8 učenika, 4 studenta […]\nNa osnovu odluke Tima za praćenje i koordinisanje primene preventivnih mera u radu škola, koji je formirao Krizni štab za suzbijanje zarazne bolesti KOVID-19, određena su tri modela nastave po osnovnim i srednjim školama u Srbiji. U osnovnim školama u Medveđi, primenjivaće se prvi model organizacije obrazovno-vaspitnog rada, tj. đaci će pohađati nastavu u školskim […]\nU poslednjih 24 sata na teritoriji Jablaničkog okruga od 590 rezultata, 43 su sa pozitivnim nalazom. od tog broja, 28 lica sa teritorije grada Leskovca, 11 lica iz Vlasotinca, 2 iz Lebana, 1 lice iz Medveđe i jedno lice sa teritorije opštine Bojnik. Struktura: 18 zaposlenih, 10 nezaposlenih, 8 penzionera, 5 učenika i dva studenta. […]\nPrethodno 1 2 3 4 … 159 Sledeće


Vitale: Srbija primer promovisanja mira i stabilnosti na Balkanu\nJul 02, 2020 8:02\nSvojim napornim radom i posvećenošću, uz svoje jako vođstvo, Srbija daje primer u promovisanju mira i stabilnosti na zapadnom Balkanu, kaže novi šef vojne kancelarije NATO u Beogradu, general Tomazo Vitale.\nVitale je za "Kurir" rekao da NATO visoko vrednuje svoj odnos sa Srbijom, kao bliskim partnerom, "koji igra veoma važnu ulogu u održavanju mira i stabilnosti u regionu".\n"Generalni sekretar Jens Stoltenberg i predsednik Aleksandar Vučić redovno se konsultuju i veoma dobro slažu. To doprinosi unapređenju političkog dijaloga i jačanju praktične saradnje u partnerstvu NATO i Srbije", rekao je Vitale.\nNa pitanje da li NATO smeta dobra saradnja Srbije sa Rusijom, on kaže da ne postoji suprotnost između dobrih odnosa sa NATO i dobrih odnosa sa Rusijom.\n"Mi ne namećemo ništa našim partnerima. Drugi to možda rade, ali ne i mi", rekao je on i naglasio da vojna neutralnost nije u suprotnosti sa saradnjom sa NATO.\nVitale je dodao da je na Srbiji da odluči kako i u kojoj meri želi da sarađuje sa Rusijom.\n"Ono što je najvažnije jeste da se Srbiji ništa ne nameće", podvukao je i istakao da NATO želi da zemlje u regionu mogu samostalno da donose političke odluke, u kom god pravcu da izaberu, i zadrže potpuni politički integritet, bez ikakvog spoljnog uplitanja.\nOn je naglasio da članstvo u Alijansi nije uslov za pridruživanje EU i obratno.\nSrbiju danas vidi kao modernu zemlja i faktor stabilnosti na Zapadnom Balkanu.\nVitale je rekao da Alijansi ne smeta vojna neutralnost Srbije ističući da NATO u potpunosti poštuje Srbiju i njenu politiku vojne neutralnosti.\n"Srbija je naš sused, važan i cenjen partner NATO", navodi Vitale i napominje da NATO poštuje pravo Srbije da bira sopstveni put bez ičijeg uplitanja.\nOn je dodao da je bogata i ekonomski jaka Srbija preduslov za mir i stabilnost u regionu.\n"Drago nam je što vidimo Srbiju na putanju progresivnog ekonomskog rasta", rekao je Vitale.\nOn je dodao da su srpske oružane snage na veoma dobrom glasu širom sveta i ocenio da "hrabri srpski oficiri" koji učestvuju u mirovnim misijama širom sveta kreiraju pozitivnu sliku Srbije.\nVitale je poručio i da želi da uveri srpsku javnost da NATO, kroz misiju Kfora, ostaje posvećen i nastavlja da izvršava svoju ulogu širom KiM.\nĐurić: Tadić je "lažni demokrata" 7


Sastanku u BNV odazvali se SPP i SDA Sandžaka | Sandzak Live - Sandzaklive.Net- Najčitaniji web portal u Sandžaku - Sandzaklive\nHome Politika Sastanku u BNV odazvali se SPP i SDA Sandžaka\nPredsjednica Bošnjačkog nacionalnog vijeća (BNV) Jasmina Curić razmatrala je danas sa predstavnicima Stranke pravde i pomirenja (SPP) i Stranke demokratske akcije (SDA) Sandžaka na odvojenim sastancima načine udruživanja izbornih rezultata i zajedničkog djelovanje bošnjačkih stranaka u republičkom parlamentu i lokalnim skupštinama u cilju opšteg značaja za sve građane Sandžaka, prenosi radio Sto plus.\nPozivu BNV nisu se odazvali predstavnici Sandžačke demokratske partije (SDP) i Demokratske partije Sandžaka (DPS) iz Prijepolja.\n“Nadam se da će ovaj sastanak doprinijeti boljoj međupartijskoj komunikaciji na udruživanju, a BNV se stavlja na raspolaganje da pomaže na tom putu. Na strankama je da predlažu način zajedničkog djelovanja i da se dogovaraju oko pojedinosti. SDA Sandžaka je iznijela predlog sporazuma zajedničkog delovanja bošnjačkih partija, što ocjenjujemo kao dobar korak i neka to bude polazište budućih zajedničkih dogovora“, rekla je Curićeva.\nPredsjednik SDA Sandžaka Sulejman Ugljanin ocijenio je da su u cilju opšteg interesa za Sandžak bošnjačke partije u obavezi da ujedine svoje izborne rezultate.\n“Građanima Sandžaka najveću štetu nanose političke stranke koje samostalno koriste svoje izborne rezultate”, rekao je Ugljanin.\n“Očekujemo da ovu platformu predloži BNV, a u slučaju da se to prepusti strankama logično je da predlagač te platforme bude SPP, jer smo na proteklim izborima osvojili najveći broj poslaničkih mandata u Narodnoj skupštini Srbije, kao i najveći broj odborničkih mandata u lokalnim skupštinama na području Sandžaka. Spremni smo da razgovaramo i o formiranju lokalnih organa vlasti gdje ćemo pored pomenutih principa insistirati na načelu beskompromisnog obračuna sa korupcijom, kriminalom i strogoj zabrani da pojedinci koji su proteklih godina sudjelovali u korupcijskim radnjama ne mogu učestvovati u bilo kom obliku vlasti”, saopćeno je iz ove partije.\nBNV je prošlog mjeseca poslalo dopis bošnjačkim političkim strankama u Sandžaku da se na osnovu ostvarenih izbornih rezultata udruže i formiraju zajednički bošnjački blok, da obrazuju bošnjački poslanički klub u Skupštini Srbije, kao i stabilne bošnjačke skupštinske većine u sandžačkim gradovima i opštinama.\nPrevious articleJA TEBI MUFTIJO, TI MENI SULTANE: Kad zaboraviš šta je bilo i “udružiš rezultate izbora”\nNext articleOD POČETKA EPIDEMIJE: Novi Pazar kupio 122 limena sanduka, Sjenica 20


TotalCar.rs » Šta sve dobiješ kad znaš da igraš fudbal!\nfudbal, Lester, Mercedes-Benz, novo, zanimljivo\nVlasnik kluba Lester siti i tajlandski biznismen imena koje teško možemo da prelomio preko jezika očigledno je pored fudbala zaljubljen i u električne automobile. Naime, Višai Šrivadanapraba (Vichai Srivaddhanaprabha) je na kraju sezone svoje igrače za titulu počastio sa „mercedesom B-klase“ na električni pogon a pred odbranu titule svakom od fudbalera je poklonio 130.000 evra vredan sportski automobil „BMW i8“.\nAutomobili u plavoj boji karoserije bili su uredno parkirani ispred tribina „King Pauer“ stadiona gde su igrači dobili ključeve. Višai je, međutim, kupio samo 19 automobila jer je Kante napustio klub i prešao je u Čelsi, dok su Dodo, Kramarić i Benaluane veoma malo korišćeni tokom sezone i očigledno nisu zaslužili nagradu.\nLokalni mediji prenose (ne)zvaničnu informaciju da fudbaleri nisu bili zadovoljni prvim „poklonom“, odnosno električnom „B-klasom“, jer su navikl ida voze skupe i egzotične modele. Gazda Višai je tako pronašao četiri puta skuplje kompromisno rešenje koje će se, sigurni smo, svideti svim fudbalerima.


Predavanje i koncert povodom 250 godina od rođenja kompozitora Antona Eberla ~ Mreza Kreativnih Ljudi\nPredavanje i koncert povodom 250 godina od rođenja kompozitora Antona Eberla\n16.11.15 desavanja, koncerti, muzika, predavanja No comments\nPredavanje Kamerna muzika Antona Eberla i koncert povodom 250 godina od rođenja kompozitora održaće se u sredu, 18. novembra, u 20:00 u galeriji Artget (Kulturni centar Beograda).\nAnton Eberl (1765–1807) pripada generaciji austrijskih kompozitora i pijanista koji spajaju doba Mocarta i doba Betovena u habzburškoj prestonici. Izuzevši jednu turneju u Nemačkoj i dva boravka u Sankt Petersburgu, Eberl je svoju karijeru gradio u Beču, gde je bio jedan od Betovenova glavnih rivala. Uprkos visokom kvalitetu svojih kompozicija, Eberl je ostao duboko u senci Betovenove slave. Vrhunska ostvarenja u žanrovima kamerne muzike koje ćete čuti na ovom koncertu svedoče o potrebi preispitivanja mesta ovog kompozitora u panteonu „bečkih klasičara“.\nKoncert se realizuje u saradnji sa Trećim programom Radio Beograda.